
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 12 


ΝΟΜΟΣ ΥΠ’ ΑΡΙΘΜ. 3736 

Κύρωση της Ευρωμεσογειακής Συμφωνίας Αεροπορικών 
Μεταφορών μεταξύ της Ευρωπαϊκής Κοινότητας και 
των Κρατών Μελών της, αφ’ ενός και του Βασιλείου 
του Μαρόκου, αφ' ετέρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 
Άρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, η Ευρωμεσογειακή Συμφωνία 
Αεροπορικών Μεταφορών μεταξύ της Ευρωπαϊκής Κοι¬ 
νότητας, αφ’ ενός και του Βασιλείου του Μαρόκου, αφ’ 
ετέρου, που υπογράφηκε στις 12 Δεκεμβρίου 2006 στις 
Βρυξέλλες, το κείμενο της οποίας σε πρωτότυπο στην 
ελληνική γλώσσα έχει ως εξής: 

ΕΥΡΩΜΕΣΟΓΕΙΑΚΗ ΣΥΜΦΩΝΙΑ 
ΑΕΡΟΠΟΡΙΚΩΝ ΜΕΤΑΦΟΡΩΝ 
ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ 
ΤΩΝ ΚΡΑΤΩΝ ΜΕΛΩΝ ΤΗΣ, ΑΦΕΝΟΣ 
ΚΑΙ ΤΟΥ ΒΑΣΙΛΕΙΟΥ ΤΟΥ ΜΑΡΟΚΟΥ, ΑΦΕΤΕΡΟΥ 

ΤΟ ΒΑΣΙΛΕΙΟ ΤΟΥ ΒΕΛΓΙΟΥ, 

Η ΤΣΕΧΙΚΗ ΔΗΜΟΚΡΑΤΙΑ, 

ΤΟ ΒΑΣΙΛΕΙΟ ΤΗΣ ΔΑΝΙΑΣ, 

Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ, 

Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ, 

Η ΕΛΛΗΝΙΚΗ ΔΗΜΟΚΡΑΤΙΑ, 

ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ, 

Η ΓΑΛΛΙΚΗ ΔΗΜΟΚΡΑΤΙΑ, 

Η ΙΡΛΑΝΔΙΑ, 

Η ΙΤΑΛΙΚΗ ΔΗΜΟΚΡΑΤΙΑ, 

Η ΚΥΠΡΙΑΚΗ ΔΗΜΟΚΡΑΤΙΑ, 

Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ, 

Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ, 

ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ, 

Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ 
Η ΜΑΛΤΑ, 

ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ, 

Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ, 

Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ, 

Η ΠΟΡΤΟΓΑΛΙΚΗ ΔΗΜΟΚΡΑΤΙΑ, 

Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ, 

Η ΣΛΟΒΑΚΙΚΗ ΔΗΜΟΚΡΑΤΙΑ, 


30 Ιανουάριου 2009 

Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ, 

ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ, 

ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ 
ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ, 

Συμβαλλόμενα μέρη της συνθήκης για την ίδρυση της 
Ευρωπαϊκής Κοινότητας, στο εξής αναφερόμενα ως τα 
«κράτη μέλη», και 

Η ΕΥΡΩΠΑΪΚΗ ΚΟΙΝΟΤΗΤΑ, στο εξής αναφερόμενη ως 
«η Κοινότητα», αφενός, και ΤΟ ΒΑΣΙΛΕΙΟ ΤΟΥ ΜΑΡΟΚΟΥ, 
στο εξής αναφερόμενο ως «Μαρόκο», αφετέρου, 
ΕΠΙΘΥΜΩΝΤΑΣ να προωθήσουν ένα σύστημα διεθνών 
αεροπορικών μεταφορών βασισμένο στον θεμιτό αντα¬ 
γωνισμό μεταξύ αερομεταφορέων στην αγορά, με ελά¬ 
χιστη κυβερνητική παρέμβαση και ρύθμιση, 
ΕΠΙΘΥΜΩΝΤΑΣ να διευκολύνουν περαιτέρω τις ευκαι¬ 
ρίες διεθνών αεροπορικών μεταφορών, καθώς και την 
ανάπτυξη των δικτύων αερομεταφορών με σκοπό να 
ικανοποιηθούν οι ανάγκες του επιβατικού κοινού και των 
μεταφορικών επιχειρήσεων για πρόσφορες υπηρεσίες 
αεροπορικών μεταφορών- 

ΕΠΙΘΥΜΩΝΤΑΣ να δώσουν τη δυνατότητα στους αε¬ 
ρομεταφορείς να προσφέρουν στο επιβατικό κοινό και 
τους αποστολείς εμπορευμάτων ανταγωνιστικές τιμές 
και υπηρεσίες σε ανοικτές αγορές- 
ΕΠΙΘΥΜΩΝΤΑΣ να ωφεληθούν όλοι οι τομείς του κλά¬ 
δου των αερομεταφορών, συμπεριλαμβανομένων των 
εργαζομένων στις αερομεταφορές, από μια συμφωνία 
ελευθέρωσης- 

ΕΠΙΘΥΜΩΝΤΑΣ να εξασφαλίσουν όσο το δυνατόν με¬ 
γαλύτερη ασφάλεια πτήσεων και αεροπορική ασφάλεια 
(επίγεια) στις διεθνείς αερομεταφορές και δηλώνοντας 
εκ νέου τις σοβαρές τους ανησυχίες για ενέργειες ή 
απειλές κατά της ασφάλειας αεροσκαφών, οι οποίες 
υπονομεύουν την ασφάλεια προσώπων ή ιδιοκτησίας, 
επηρεάζουν δυσμενώς την εκτέλεση των αεροπορικών 
μεταφορών και υπονομεύουν την εμπιστοσύνη του κοι¬ 
νού στην ασφάλεια της πολιτικής αεροπορίας- 
ΕΠΙΣΗΜΑΙΝΟΝΤΑΣ τη Σύμβαση Διεθνούς Πολιτικής 
Αεροπορίας που άνοιξε προς υπογραφή στο Σικάγο 
στις 7 Δεκεμβρίου 1944- 

ΕΠΙΘΥΜΩΝΤΑΣ να εξασφαλίσουν ισότιμους όρους για 
τους αερομεταφορείς· 

ΑΝΑΓΝΩΡΙΖΟΝΤΑΣ ότι οι κυβερνητικές επιχορηγήσεις 
μπορούν να επηρεάσουν αρνητικά τον ανταγωνισμό 
μεταξύ αερομεταφορέων καινά υπονομεύσουν τους 
βασικούς στόχους της παρούσας συμφωνίας- 

ΔΗΛΩΝΟΝΤΑΣ ότι είναι σημαντική η προστασία του 
περιβάλλοντος στην κατάστρωση και την άσκηση της 
διεθνούς αεροναυτικής πολιτικής και αναγνωρίζοντας 
τα δικαιώματα των κυρίαρχων κρατών να λαμβάνουν 
μέτρα προς το σκοπό αυτό- 

ΕΠΙΣΗΜΑΙΝΟΝΤΑΣ τη σημασία της προστασίας των 
καταναλωτών, καθώς και της προστασίας που παρέ¬ 
χεται από τη Σύμβαση για την Ενοποίηση Ορισμένων 
Κανόνων στις Διεθνείς Αεροπορικές Μεταφορές, που 
συνήφθη στο Μόντρεαλ στις 28 Μάίου 1999, καθόσον 
αμφότερα τα μέρη έχουν προσχωρήσει στη σύμβαση 
αυτή- 

ΕΧΟΝΤΑΣ την πρόθεση να στηριχθούν στο ήδη υπάρ- 
χον πλαίσιο που απαρτίζουν οι υπάρχουσες συμφωνίες 
αερομεταφορών με στόχο το άνοιγμα της πρόσβασης 
στις αγορές και τη μεγιστοποίηση του οφέλους για 
τους εκατέρωθεν καταναλωτές, αερομεταφορείς, ερ¬ 
γαζόμενους και κοινότητες- 

ΚΡΙΝΟΝΤΑΣ ότι μια συμφωνία μεταξύ της Ευρωπαϊκής 
Κοινότητας και των κρατών μελών της, αφενός και του 
Μαρόκου αφετέρου μπορεί να αποτελέσει σημείο ανα¬ 
φοράς στις ευρωμεσογειακές σχέσεις στον τομέα των 
αερομεταφορών έτσι ώστε να προωθηθούν πλήρως τα 
οφέλη της ελευθέρωσης σε αυτόν τον καίριας σημασίας 
οικονομικό κλάδο- 

ΕΠΙΣΗΜΑΙΝΟΝΤΑΣ ότι στόχος είναι μια τέτοια συμ¬ 
φωνία να εφαρμοσθεί προοδευτικά μεν αλλά και ολο¬ 
κληρωτικά και ότι με έναν κατάλληλο μηχανισμό μπορεί 
να εξασφαλισθεί η ακόμη μεγαλύτερη εναρμόνιση με 
την κοινοτική νομοθεσία, 

ΣΥΜΦΩΝΗΣΑΝ ΤΑ ΕΞΗΣ: 

ΑΡΘΡΟ 1 
Ορισμοί 

Για τους στόχους της παρούσας συμφωνίας, εκτός 
εάν δηλώνεται διαφορετικά, νοείται ως: 

1) «συμφωνημένο δρομολόγιο» και «καθορισμένη δια¬ 
δρομή», η διεθνής αεροπορική μεταφορά σύμφωνα με 
το άρθρο 2 και η καθορισμένη διαδρομή σύμφωνα με 
το Παράρτημα I της παρούσας συμφωνίας- 

2) «συμφωνία», η παρούσα συμφωνία, τα παραρτήματα 
της και οι τυχόν τροποποιήσεις της- 

3) «αεροπορική μεταφορά», η μεταφορά με αεροσκά¬ 
φος επιβατών, αποσκευών, φορτίου, και ταχυδρομείου, 
χωριστά ή σε συνδυασμό, που προσφέρεται στο κοινό 
επ’ αμοιβή ή επί μισθώσει, η οποία, για να μην υπάρχουν 
αμφιβολίες, περιλαμβάνει τις τακτικές και τις έκτακτες 
(ναυλωμένες) αεροπορικές μεταφορές, και τα δρομο¬ 
λόγια αποκλειστικής μεταφοράς φορτίου- 

4) «συμφωνία σύνδεσης», η ευρωμεσογειακή συμφω¬ 
νία σύνδεσης μεταξύ της Ευρωπαϊκής Κοινότητας και 
των κρατών μελών της, αφενός, και του Βασιλείου του 
Μαρόκου, αφετέρου, που συνήφθη στις Βρυξέλλες στις 
26 Φεβρουάριου 1996- 

5) «κοινοτική άδεια εκμετάλλευσης», η άδεια εκμε¬ 
τάλλευσης αερομεταφορέων που είναι εγκατεστημένοι 
στην Ευρωπαϊκή Κοινότητα, η οποία χορηγείται και δια¬ 
τηρείται σύμφωνα με τον κανονισμό (ΕΟΚ) αριθ. 2407/92 
του Συμβουλίου, της 23ης Ιουλίου 1992, για την άδεια 
των αερομεταφορέων· 

6) «σύμβαση», η Σύμβαση περί Διεθνούς Πολιτικής Αε¬ 
ροπορίας που άνοιξε προς υπογραφή στο Σικάγο στις 
7 Δεκεμβρίου 1944 και περιλαμβάνει: 

α) κάθε τροποποίηση που έχει τεθεί σε ισχύ βάσει 
του άρθρου 94 στοιχείο (α) της σύμβασης και έχει επι¬ 


κυρωθεί από το Μαρόκο όσο και από το κράτος μέλος 
ή τα κράτη μέλη της Ευρωπαϊκής Κοινότητας, ανάλογα 
με την περίπτωση, και 

β) κάθε παράρτημα ή τροποποίηση του που έχει εκδο- 
θεί βάσει του άρθρου 90 της σύμβασης, εφόσον το εν 
λόγω παράρτημα ή τροποποίηση του ισχύει τόσο στο 
Μαρόκο όσο και στο κράτος μέλος ή τα κράτη μέλη της 
Ευρωπαϊκής Κοινότητας, ανάλογα με την περίπτωση- 

7) «πλήρες κόστος», το κόστος παροχής υπηρεσιών 
συν μια εύλογη επιβάρυνση για τα γενικά διοικητικά 
έξοδα και, κατά περίπτωση, τυχόν ισχύουσες επιβαρύν¬ 
σεις με σκοπό την ενσωμάτωση του περιβαλλοντικού 
κόστους, η οποία επιβάλλεται χωρίς διακρίσεις όσον 
αφορά την εθνικότητα- 

8) «συμβαλλόμενα μέρη», αφενός, η Κοινότητα ή τα 
κράτη μέλη, ή η Κοινότητα και τα κράτη μέλη της, ανά¬ 
λογα με τις αντίστοιχες αρμοδιότητες τους, και, αφε¬ 
τέρου, το Μαρόκο- 

9) «υπήκοοι», κάθε πρόσωπο ή οντότητα μαροκινής 
υπηκοότητας για τη μαροκινή πλευρά, ή υπηκοότητας 
κράτους μέλους για την ευρωπαϊκή πλευρά, εφόσον, 
στην περίπτωση νομικής οντότητας, είναι ανά πάσα 
στιγμή υπό τον πραγματικό έλεγχο, είτε απευθείας είτε 
με κατά πλειοψηφία συμμετοχή, προσώπων ή οντοτή¬ 
των μαροκινής υπηκοότητας για τη μαροκινή πλευρά, ή 
προσώπων ή οντοτήτων υπηκοότητας κράτους μέλους 
ή μιας από τις χώρες που προσδιορίζονται στο Παράρ¬ 
τημα V για την ευρωπαϊκή πλευρά- 

10) «επιχορηγήσεις»: κάθε οικονομική συνεισφορά που 
χορηγείται από τις αρχές ή από περιφερειακό ή άλλο 
δημόσιο οργανισμό, δηλ. όταν: 

α) η πρακτική μιας κυβέρνησης ή περιφερειακού φο¬ 
ρέα ή άλλου δημόσιου οργανισμού ενέχει άμεση μετα¬ 
φορά κονδυλίων όπως επιδοτήσεις, δάνεια ή εισφορά 
κεφαλαίου, πιθανή άμεση μεταφορά κονδυλίων προς 
την εταιρεία ή ανάληψη υποχρεώσεων της εταιρείας 
όπως εγγυήσεις δανείων- 

β) μια κυβέρνηση ή ένας περιφερειακός φορέας ή 
άλλος δημόσιος οργανισμός παραιτείται από την απαί¬ 
τηση είσπραξης εσόδων που κανονικά του οφείλονται 
ή δεν τα εισπράττει- 

γ) κυβερνητικός ή περιφερειακός φορέας ή άλλος δη¬ 
μόσιος οργανισμός παρέχει αγαθά ή υπηρεσίες πέραν 
των γενικών υποδομών, ή αγοράζει αγαθά ή υπηρεσίες- 

δ) κυβερνητικός ή περιφερειακός φορέας ή άλλος 
δημόσιος οργανισμός προβαίνει σε πληρωμές σε χρη¬ 
ματοδοτικό μηχανισμό ή αναθέτει ή υποδεικνύει σε 
ιδιωτικό φορέα να φέρει σε πέρας ένα ή περισσότερα 
καθήκοντα του τύπου που αναφέρονται στο σημείο 
α), β) και γ), τα οποία κανονικά αναλαμβάνονται σε 
κυβερνητικό επίπεδο και, στην πράξη, δεν διαφέρουν 
πραγματικά από πρακτικές που ακολουθούνται κανονικά 
από κυβερνήσεις- 

και εφόσον με τον τρόπο αυτόν παρέχονται οφέλη- 

11) «διεθνής αεροπορική μεταφορά», η αεροπορική 
μεταφορά που συνεπάγεται διέλευση από τον εναέριο 
χώρο άνωθεν της επικράτειας περισσοτέρων του ενός 
κρατών- 

12) «τιμή», ο ναύλος που εφαρμόζεται από τους αερο¬ 
μεταφορείς ή τους πράκτορες τους για την αεροπορική 
μεταφορά επιβατών, αποσκευών ή/και φορτίου (εξαι- 
ρουμένου του ταχυδρομείου), η οποία περιλαμβάνει, 
κατά περίπτωση, επίγεια μεταφορά σε συνδυασμό με 
τη διεθνή αεροπορική μεταφορά, και τους όρους στους 
οποίους υπόκειται η εφαρμογή των ναύλων αυτών- 

13) «τέλος χρήστη», το τέλος το οποίο επιβάλλεται στις 
αεροπορικές εταιρείες για την παροχή διευκολύνσεων 
και υπηρεσιών αεροναυτιλιακών ή αεροπορικής ασφά¬ 
λειας των συναφών διευκολύνσεων και υπηρεσιών- 

14) «3Ε3ΑΒ», η τεχνική εφαρμογή του Ενιαίου Ευρω¬ 
παϊκού Ουρανού, η οποία προσφέρει συντονισμένη και 
συγχρονισμένη έρευνα, ανάπτυξη και εγκατάσταση των 
νέων γενεών συστημάτων διαχείρισης της εναέριας κυ¬ 
κλοφορίας- 

15) «επικράτεια», για το Βασίλειο του Μαρόκου, τα 
χερσαία εδάφη (ηπειρωτικά και νησιωτικά), τα εσωτε¬ 
ρικά ύδατα και τα χωρικά ύδατα υπό την κυριαρχία ή 
τη δικαιοδοσία του, και, για την Ευρωπαϊκή Κοινότητα, 
τα χερσαία εδάφη (ηπειρωτικά και νησιωτικά), τα εσω¬ 
τερικά ύδατα και τα χωρικά ύδατα στα οποία ισχύει η 
Συνθήκη για την ίδρυση της Ευρωπαϊκής Κοινότητας και 
με τους όρους που καθορίζει η εν λόγω Συνθήκη και 
κάθε τυχόν διάδοχος πράξη- η εφαρμογή της παρούσας 
συμφωνίας στον αερολιμένα του Γιβραλτάρ νοείται με 
την επιφύλαξη των αντίστοιχων νομικών θέσεων του 
Βασιλείου της Ισπανίας και του Ηνωμένου Βασιλείου 
σχετικά με τη διαμάχη περί κυριαρχίας επί του εδάφους 
όπου βρίσκεται ο αερολιμένας- και της συνεχιζόμενης 
εξαίρεσης του αερολιμένα του Γ ιβραλτάρ από τα μέτρα 
της ΕΕ στον τομέα των αεροπορικών μεταφορών τα 
οποία ισχύουν από τις 18 Σεπτεμβρίου 2006 μεταξύ των 
κρατών μελών σύμφωνα με τους όρους της υπουργικής 
δήλωσης για τον αερολιμένα του Γ ιβραλτάρ η οποία 
συμφωνήθηκε στην Κόρδοβα στις 18 Σεπτεμβρίου 2006- 
και 

16) «αρμόδιες αρχές», οι δημόσιες υπηρεσίες ή οι 
φορείς που προσδιορίζονται στο παράρτημα III. Τυχόν 
τροποποιήσεις του εθνικού δικαίου που αφορούν το 
καθεστώς των αρμοδίων αρχών κοινοποιούνται από το 
οικείο συμβαλλόμενο μέρος στο άλλο. 

ΤΙΤΛΟΣ I 

ΟΙΚΟΝΟΜΙΚΕΣ ΔΙΑΤΑΞΕΙΣ 
ΑΡΘΡΟ 2 

Δικαιώματα κυκλοφορίας 

1. Πλην αντιθέτου διατάξεως του Παραρτήματος I, 
κάθε συμβαλλόμενο μέρος χορηγεί στο άλλο συμβαλ¬ 
λόμενο μέρος τα εξής δικαιώματα για την εκτέλεση 
διεθνών αεροπορικών μεταφορών από τους αερομετα¬ 
φορείς του άλλου συμβαλλόμενου μέρους: 

α) το δικαίωμα πτήσης μέσω της επικράτειας του 
χωρίς προσγείωση- 

(β) το δικαίωμα να κάνει στάσεις στην επικράτεια 
του για μη εμπορικό σκοπό, ήτοι για την επιβίβαση ή 
αποβίβαση επιβατών, αποσκευών, φορτίου ή /και ταχυ¬ 
δρομείου αεροπορικώς- 

(γ) όταν εκτελεί συμφωνημένο δρομολόγιο σε μια κα¬ 
θορισμένη διαδρομή, το δικαίωμα να κάνει στάσεις στην 
επικράτεια του με σκοπό την επιβίβαση ή αποβίβαση 
επιβατών, αποσκευών, φορτίου ή/και ταχυδρομείου κατά 
τη διεθνή αερομεταφορά, χωριστά - ή σε συνδυασμό 
- και 

(δ) τα λοιπά δικαιώματα που καθορίζονται στην πα¬ 
ρούσα συμφωνία. 

2. Καμιά διάταξη της παρούσας συμφωνίας δεν θεω¬ 
ρείται ότι παραχωρεί στους αερομεταφορείς: 

α) του Μαρόκου το δικαίωμα να επιβιβάζουν, στην 
επικράτεια οποιουδήποτε κράτους μέλους της Ευρω¬ 
παϊκής Κοινότητας, επιβάτες, αποσκευές, φορτίο ή/και 


ταχυδρομείο προς μεταφορά έναντι αποζημίωσης και 
με προορισμό άλλο σημείο στην επικράτεια αυτού του 
κράτους μέλους της Ευρωπαϊκής Κοινότητας- 
β) της Ευρωπαϊκής Κοινότητας το δικαίωμα να επι¬ 
βιβάζουν, στην επικράτεια του Μαρόκου, επιβάτες, 
αποσκευές, φορτίο ή/και ταχυδρομείο προς μεταφορά 
έναντι αποζημίωσης και με προορισμό άλλο σημείο στην 
επικράτεια του Μαρόκου. 

ΑΡΘΡΟ 3 

Εγκρίσεις 

Οι αρμόδιες αρχές ενός συμβαλλομένου μέρους, μό¬ 
λις λάβουν από έναν αερομεταφορέα του άλλου συμ¬ 
βαλλομένου μέρους αίτηση έγκρισης εκμετάλλευσης, 
χορηγούν τις ενδεδειγμένες εγκρίσεις με ελάχιστη δι¬ 
αδικαστική καθυστέρηση, με την προϋπόθεση ότι: 
α) για αερομεταφορέα του Μαρόκου: 
ο αερομεταφορέας έχει τον κύριο τόπο της επιχειρη¬ 
ματικής του δραστηριότητας και την έδρα του, εφόσον 
έχει, στο Μαρόκο, και έχει λάβει την άδεια του και κάθε 
άλλο σχετικό έγγραφο σύμφωνα με τη νομοθεσία του 
Βασιλείου του Μαρόκου- 

- τον πραγματικό κανονιστικό έλεγχο του αερομετα¬ 
φορέα ασκεί και διατηρεί το Μαρόκο- και 

- ο αερομεταφορέας ανήκει και εξακολουθεί να ανήκει, 
απευθείας ή με κατά πλειοψηφία συμμετοχή, στο Μα¬ 
ρόκο ή/και σε υπηκόους του Μαρόκου και είναι πάντοτε 
υπό τον πραγματικό έλεγχο του Μαρόκου ή/και υπηκόων 
του, ή ανήκει και εξακολουθεί να ανήκει, απευθείας ή 
με κατά πλειοψηφία συμμετοχή, σε κράτη μέλη ή/και 
σε υπηκόους τους, ή είναι πάντοτε υπό τον πραγματικό 
έλεγχο των κρατών μελών ή/και υπηκόων τους- 

β) για αερομεταφορέα της Ευρωπαϊκής Κοινότητας: 
ο αερομεταφορέας έχει τον κύριο τόπο της επιχει¬ 
ρηματικής του δραστηριότητας και την έδρα του, εφό¬ 
σον έχει, στο έδαφος κράτους μέλους της Ευρωπαϊκής 
Κοινότητας με βάση τη συνθήκη για την ίδρυση της 
Ευρωπαϊκής Κοινότητας, και έχει λάβει κοινοτική άδεια 
εκμετάλλευσης- και 

- τον πραγματικό κανονιστικό έλεγχο του αερομετα¬ 
φορέα ασκεί και διατηρεί το κράτος μέλος της Ευρω¬ 
παϊκής Κοινότητας που είναι αρμόδιο για την έκδοση 
του πιστοποιητικού αερομεταφορέα και η αρμόδια αε¬ 
ροναυτική αρχή είναι σαφώς προσδιορισμένη- 

- ο αερομεταφορέας ανήκει και εξακολουθεί να ανή¬ 
κει, απευθείας ή με κατά πλειοψηφία συμμετοχή, σε 
κράτη μέλη ή/και σε υπηκόους τους, ή σε άλλα κράτη 
προσδιοριζόμενα στο παράρτημα V, ή/και σε υπηκόους 
αυτών των άλλων κρατών- 

γ) ο αερομεταφορέας είναι σε θέση να πληροί τις 
προϋποθέσεις που ορίζονται στις νομοθετικές και κανο¬ 
νιστικές διατάξεις που εφαρμόζονται κατά κανόνα στις 
Διεθνείς Αεροπορικές Μεταφορές από το συμβαλλόμε¬ 
νο μέρος που εξετάζει την ή τις αιτήσεις- και 
δ) τηρούνται και επιβάλλονται οι διατάξεις που κα¬ 
θορίζονται στο άρθρο 14 (Ασφάλεια πτήσεων) και στο 
άρθρο 15 (Αεροπορική ασφάλεια (επίγεια)). 

ΑΡΘΡΟ 4 

Ανάκληση έγκρισης 

1. Οι αρμόδιες αρχές οποιοσδήποτε συμβαλλομένου 
μέρους μπορούν να ανακαλέσουν, να αναστείλουν ή να 
περιορίσουν τις εγκρίσεις εκμετάλλευσης ή, ειδάλλως, 
να αναστείλουν ή να περιορίσουν με διαφορετικό τρόπο 
τις πτήσεις ενός αερομεταφορέα του άλλου συμβαλ¬ 
λομένου μέρους εφόσον: 

(α) για αερομεταφορέα του Μαρόκου: 

- ο αερομεταφορέας δεν έχει τον κύριο τόπο της 
επιχειρηματικής του δραστηριότητας ή την έδρα του, 
εφόσον έχει, στο Μαρόκο, και δεν έχει λάβει την άδεια 
εκμετάλλευσης και κάθε άλλο σχετικό έγγραφο σύμφω¬ 
να με τη νομοθεσία του Βασιλείου του Μαρόκου- 

- τον πραγματικό κανονιστικό έλεγχο του αερομετα¬ 
φορέα δεν ασκεί και δεν διατηρεί το Μαρόκο- ή 

- ο αερομεταφορέας δεν ανήκει και δεν είναι υπό τον 
πραγματικό έλεγχο, απευθείας ή με κατά πλειοψηφία 
συμμετοχή, του Μαρόκου ή/και υπηκόων του, ή κρατών 
μελών ή/και υπηκόων τους- 

β) για αερομεταφορέα της Ευρωπαϊκής Κοινότητας: 

- ο αερομεταφορέας δεν έχει τον κύριο τόπο της 
επιχειρηματικής του δραστηριότητας ή την έδρα του, 
εφόσον έχει, στο έδαφος κράτους μέλους της Ευρω¬ 
παϊκής Κοινότητας με βάση τη συνθήκη για την ίδρυση 
της Ευρωπαϊκής Κοινότητας, ή δεν έχει λάβει άδεια 
εκμετάλλευσης κατά το κοινοτικό δίκαιο- 

- τον πραγματικό κανονιστικό έλεγχο του αερομετα¬ 
φορέα δεν ασκεί και δεν διατηρεί το κράτος μέλος της 
Ευρωπαϊκής Κοινότητας που είναι αρμόδιο για την έκ¬ 
δοση του πιστοποιητικού αερομεταφορέα ή η αρμόδια 
αεροναυτική αρχή δεν είναι σαφώς προσδιορισμένη- ή 

- ο αερομεταφορέας δεν ανήκει και δεν είναι υπό τον 
πραγματικό έλεγχο, απευθείας ή με κατά πλειοψηφία 
συμμετοχή, κρατών μελών ή/και υπηκόων τους, ή άλ¬ 
λων κρατών προσδιοριζόμενων στο παράρτημα V ή/και 
υπηκόων τους- 

(γ) ο αερομεταφορέας παρέλειψε να συμμορφωθεί 
προς τους νόμους και τους κανονισμούς που αναφέρο- 
νται στο άρθρο 6 (Εφαρμογή νομοθεσιών) της παρούσας 
συμφωνίας- ή 

(δ) δεν τηρήθηκαν ή δεν επιβλήθηκαν οι διατάξεις που 
καθορίζονται στο άρθρο 14 (Ασφάλεια πτήσεων) και στο 
άρθρο 15 (Αεροπορική ασφάλεια (επίγεια)). 

2. Τα δικαιώματα που καθορίζονται στο παρόν άρθρο 
ασκούνται μόνον κατόπιν διαβούλευσης με τις αρμόδιες 
αρχές του άλλου συμβαλλομένου μέρους, εκτός εάν 
είναι απαραίτητη η επείγουσα λήψη μέτρων για να. 
αποφευχθεί η συνέχιση της μη συμμόρφωσης προς τα 
στοιχεία (γ) και (δ) της παραγράφου 1 του παρόντος 
άρθρου. 

ΑΡΘΡΟ 5 

Επένδυση 

Η κατά πλειοψηφία κυριότητα ή ο πραγματικός έλεγ¬ 
χος ενός αερομεταφορέα του Μαρόκου από κράτος 
μέλος ή υπηκόους του, ή ενός αερομεταφορέα της 
Ευρωπαϊκής Κοινότητας από το Μαρόκο ή υπηκόους 
του, υπόκειται σε προκαταρκτική απόφαση της Κοι¬ 
νής Επιτροπής που συστήνεται με βάση την παρούσα 
συμφωνία. 

Στην απόφαση αυτή προσδιορίζονται οι όροι που 
συνδέονται με την εκτέλεση των συμφωνημένων με 
βάση την παρούσα συμφωνία δρομολογίων και με την 
εκτέλεση των δρομολογίων μεταξύ τρίτων χωρών και 
των συμβαλλομένων μερών. Οι διατάξεις του άρθρου 
22 παράγραφος 9 της παρούσας συμφωνίας δεν εφαρ¬ 
μόζονται σε αυτόν τον τύπο αποφάσεων. 

ΑΡΘΡΟ 6 

Εφαρμογή νομοθεσιών 

I. Οι αερομεταφορείς του ενός συμβαλλομένου μέ¬ 
ρους, κατά την είσοδο τους στην επικράτεια του άλλου 
συμβαλλομένου μέρους, κατά τη παραμονή τους σε αυ¬ 


τήν, ή κατά την έξοδο τους από αυτήν, συμμορφώνονται 
προς τους νόμους και τους κανονισμούς που ισχύουν 
στη δεδομένη επικράτεια για την είσοδο ή την αναχώ¬ 
ρηση αεροσκάφους χρησιμοποιούμενου σε διεθνείς αε¬ 
ροπορικές μεταφορές, ή για την πτητική εκμετάλλευση 
και την πλοήγηση αεροσκάφους. 

2. Κατά την είσοδο, την έξοδο και κατά την παραμονή 
στην επικράτεια ενός συμβαλλομένου μέρους, τηρού¬ 
νται από, ή σε σχέση με τους επιβάτες,, το πλήρωμα 
ή το φορτίο των αεροπορικών εταιρειών του άλλου 
συμβαλλομένου μέρους οι νομοθετικές και κανονιστικές 
ρυθμίσεις που ισχύουν στην εν λόγω επικράτεια για την 
είσοδο στη συγκεκριμένη επικράτεια ή την αναχώρηση 
από αυτήν επιβατών, πληρωμάτων ή φορτίου αεροσκά¬ 
φους (συμπεριλαμβανομένων των κανονισμών εισόδου, 
ελευθεροεπικοινωνίας, μετανάστευσης, διαβατηρίων, 
τελωνείων και καραντίνας ή, στην περίπτωση του τα¬ 
χυδρομείου, ταχυδρομικών κανονισμών). 

ΑΡΘΡΟ 7 
Ανταγωνισμός 

Στο πλαίσιο του πεδίου εφαρμογής της παρούσας 
συμφωνίας, ισχύουν οι διατάξεις του Κεφαλαίου II 
(«Ανταγωνισμός και άλλες οικονομικές διατάξεις») του 
Τίτλου IV της συμφωνίας σύνδεσης, εκτός εάν η παρού¬ 
σα συμφωνία περιέχει ειδικότερους κανόνες. 

ΑΡΘΡΟ 8 
Επιχορηγήσεις 

1. Τα συμβαλλόμενα μέρη αναγνωρίζουν ότι οι δη¬ 
μόσιες επιχορηγήσεις αερομεταφορέων στρεβλώνουν 
ή απειλούν να στρεβλώσουν τον ανταγωνισμό με την 
ευνοϊκή μεταχείριση ορισμένων επιχειρήσεων στην προ¬ 
σφορά αεροπορικών δρομολογίων, ότι υπονομεύουν 
τους βασικούς στόχους της παρούσας συμφωνίας και 
ότι δεν είναι συμβιβάσιμες με την αρχή ενός ανοικτού 
εναερίου χώρου. 

2. Οταν κρίνεται απαραίτητη η παροχή δημόσιων επι¬ 
χορηγήσεων σε αερομεταφορέα ή αερομεταφορείς που 
λειτουργούν βάσει της παρούσας συμφωνίας για να 
επιτύχουν νόμιμο στόχο, οι εν λόγω επιχορηγήσεις είναι 
ανάλογες προς το στόχο, διαφανείς και μελετημένες 
κατά τρόπο που να ελαχιστοποιείται, στο μέτρο του 
εφικτού, ο αρνητικός τους αντίκτυπος στους αερομετα¬ 
φορείς του άλλου συμβαλλόμενου μέρους. Το συμβαλ¬ 
λόμενο μέρος που χορηγεί την επιδότηση ενημερώνει 
εγκαίρως το άλλο συμβαλλόμενο μέρος σχετικά με την 
πρόθεση του να χορηγήσει την επιχορήγηση και σχετικά 
με τη συνέπεια της προς τα κριτήρια που καθορίζει η 
παρούσα συμφωνία. 

3. Εάν ένα συμβαλλόμενο μέρος πιστεύει ότι η επιχο¬ 
ρήγηση, η οποία χορηγείται από το άλλο συμβαλλόμενο 
μέρος, ή, αναλόγως της περίπτωσης, από δημόσιο ή 
κυβερνητικό φορέα χώρας άλλης από τα συμβαλλό¬ 
μενα μέρη, δεν είναι συμβιβάσιμη με τα κριτήρια που 
καθορίζονται στην παράγραφο 2, μπορεί να ζητήσει τη 
σύγκληση της Κοινής Επιτροπής, όπως προβλέπεται στο 
άρθρο 22, προκειμένου να εξετασθεί το θέμα και να δο¬ 
θούν κατάλληλες απαντήσεις σε εύλογα ερωτήματα. 

4. Οταν μια διαφορά δεν μπορεί να επιλυθεί από την. 
Κοινή Επιτροπή, τα συμβαλλόμενα μέρη διατηρούν τη 
δυνατότητα να εφαρμόσουν τα αντίστοιχα μέτρα τους 
κατά των επιχορηγήσεων. 

5. Οι διατάξεις του παρόντος άρθρου ισχύουν με την 
επιφύλαξη των νομοθετικών και κανονιστικών διατάξε¬ 
ων των συμβαλλομένων μερών σχετικά με τα βασικής 

σημασίας αεροπορικά δρομολόγια και τις υποχρεώσεις 
παροχής δημόσιας υπηρεσίας στις επικράτειες των συμ- 
βαλλομένων μερών. 

ΑΡΘΡΟ 9 

Εμπορικές ευκαιρίες 

1. Οι αερομεταφορείς κάθε συμβαλλόμενου μέρους 
δύνανται να εγκαταστήσουν γραφεία στο έδαφος του 
συμβαλλομένου μέρους για την προώθηση και την πώ¬ 
ληση αεροπορικών μεταφορών και συναφών δραστη¬ 
ριοτήτων. 

2. Οι αερομεταφορείς κάθε συμβαλλομένου μέρους 
δύνανται, σύμφωνα με τις νομοθετικές και κανονιστικές 
διατάξεις του άλλου συμβαλλομένου μέρους που αφο¬ 
ρούν την είσοδο, τη διαμονή και την απασχόληση, να 
φέρουν και να διατηρούν στο έδαφος του άλλου συμ¬ 
βαλλομένου μέρους διευθυντικά στελέχη, προσωπικό 
πωλήσεων, προσωπικό τεχνικό, επιχειρησιακό και άλλου 
είδους ειδικευμένο προσωπικό, το οποίο απαιτείται για 
την παροχή αεροπορικών μεταφορών. 

3. α) Με την επιφύλαξη του κατωτέρω στοιχείου β), 
κάθε αερομεταφορέας, όσον αφορά την εξυπηρέτηση 
εδάφους στην επικράτεια του άλλου συμβαλλομένου 
μέρους, έχει: 

ί) το δικαίωμα να παρέχει η ίδια την εξυπηρέτηση 
εδάφους («αυτοεξυπηρέτηση») ή, κατά την προαίρεση 
της, 

ϋ) το δικαίωμα να επιλέξει μεταξύ των ανταγωνιστρι- 
ών εταιρειών που παρέχουν εν μέρει ή εξ ολοκλήρου 
υπηρεσίες εδάφους, εφόσον οι εν λόγω εταιρείες έχουν 
πρόσβαση στην αγορά σύμφωνα με τις νομοθετικές και 
κανονιστικές διατάξεις κάθε συμβαλλομένου μέρους και 
εφόσον οι εταιρείες αυτές υπάρχουν στην αντίστοιχη 
αγορά. 

β) Για τις ακόλουθες κατηγορίες υπηρεσιών εδάφους, 
ήτοι τη διακίνηση αποσκευών, τις υπηρεσίες στο διάδρο¬ 
μο, τον εφοδιασμό σε καύσιμα και λάδια, τη διακίνηση 
φορτίου και ταχυδρομείου, όσον αφορά την υλική δια¬ 
κίνηση φορτίου και ταχυδρομείου μεταξύ αεροσταθμού 
και αεροσκάφους, τα δικαιώματα που αναφέρονται στα 
σημεία (ί) και (ϋ) του στοιχείου (α) ανωτέρω υπόκεινται 
μόνο στους ειδικούς περιορισμούς των νομοθετικών και 
κανονιστικών διατάξεων που ισχύουν στην επικράτεια 
του άλλου συμβαλλόμενου μέρους. Σε περίπτωση που 
με τους περιορισμούς αυτούς αποκλείεται η παροχή 
υπηρεσιών εδάφους και δεν υφίσταται πραγματικός 
ανταγωνισμός μεταξύ εταιρειών παροχής υπηρεσιών 
εδάφους, όλες οι υπηρεσίες αυτές διατίθενται σε ισότι¬ 
μη και κατάλληλη βάση σε όλους τους αερομεταφορείς - 
οι τιμές των υπηρεσιών αυτών δεν πρέπει να υπερβαί¬ 
νουν το πλήρες κόστος τους, συμπεριλαμβανομένου 
κάποιου εύλογου κέρδους, μετά την απόσβεση. 

4. Κάθε αερομεταφορέας ενός συμβαλλομένου μέ¬ 
ρους δύναται να προβαίνει στην πώληση εισιτηρίων 
αερομεταφορών στο έδαφος του άλλου συμβαλλομένου 
μέρους απευθείας ή/και κατά την κρίση του, μέσω των 
πρακτόρων του ή άλλων μεσαζόντων που έχει ορίσει 
ο εν λόγω αερομεταφορέας. Κάθε αερομεταφορέας 
έχει το δικαίωμα να πωλεί παρόμοιες μεταφορές και 
οποιοδήποτε πρόσωπο είναι ελεύθερο να αγοράζει τις 
μεταφορές αυτές στο νόμισμα της εν λόγω επικράτειας 
ή σε ελευθέρως μετατρέψιμα νομίσματα. 

5. Κάθε αερομεταφορέας έχει το δικαίωμα να μετα¬ 
τρέπει και να εμβάζει από την επικράτεια του άλλου 
συμβαλλομένου μέρους στη χώρα του και, με εξαίρεση 
την περίπτωση που μια τέτοια πράξη αντιβαίνει στην 


εν γένει ισχύουσα νομοθεσία ή κανόνα, στη χώρα της 
επιλογής του, κατόπιν αιτήσεως του, τα έσοδα τα οποία 
υπερβαίνουν τα ποσά που δημιουργήθηκαν επί τόπου. Η 
μετατροπή και τρ έμβασμα εγκρίνονται κανονικά χωρίς 
περιορισμούς ή φορολόγηση, στην τιμή συναλλάγματος 
που εφαρμόζεται στις τρέχουσες συναλλαγές και εμ¬ 
βάσματα την ημέρα που ο αερομεταφορέας υποβάλλει 
την αρχική αίτηση εμβάσματος. 

6. Οι αερομεταφορείς κάθε συμβαλλομένου μέρους 
δύνανται να καταβάλλουν τα τοπικά τους έξοδα, συμπε- 
ριλαμβανομένης της αγοράς καυσίμων, στην επικράτεια 
του άλλου συμβαλλομένου μέρους στο τοπικό νόμισμα. 
Οι αερομεταφορείς κάθε συμβαλλομένου μέρους έχουν 
την ευχέρεια να καταβάλλουν τα εν λόγω έξοδα στην 
επικράτεια του άλλου συμβαλλομένου μέρους σε ελευ¬ 
θέρως μετατρέψιμα νομίσματα σύμφωνα με την τοπική 
νομισματική νομοθεσία. 

7. Κάθε αερομεταφορέας ενός συμβαλλομένου μέ¬ 
ρους, κατά τη λειτουργία του ή την παροχή υπηρεσιών 
με βάση την παρούσα συμφωνία, δύναται να συνάπτει 
συμφωνίες εμπορικής συνεργασίας, όπως οι συμφωνίες 
για τη δέσμευση χώρου ή για την κοινή εκμετάλλευση 
πτήσεων, με: 

α) οποιοδήποτε αερομεταφορέα των συμβαλλομένων 
μερών, και 

β) οποιοδήποτε αερομεταφορέα τρίτης χώρας, και 

γ) οποιοδήποτε αερομεταφορέα επίγειων, (χερσαίων 
ή θαλάσσιων) μεταφορών οποιοσδήποτε χώρας, 

με την προϋπόθεση ότι (ί) όλοι οι μετέχοντας σε τέτοι¬ 
ες συμφωνίες έχουν τις ανάλογες άδειες και ότι (ϋ) όλες 
οι συμφωνίες πληρούν τους όρους για την ασφάλεια 
και τον ανταγωνισμό που εφαρμόζονται κατά κανόνα 
σε τέτοιου είδους συμφωνίες. Σε ότι αφορά την πώληση 
επιβατικής αεροπορικής μεταφοράς στην οποία ενέχε¬ 
ται πτήση με κοινό κωδικό, ο αγοραστής του εισιτηρίου 
ενημερώνεται στο σημείο πώλησης, ή ούτως ή άλλως 
πριν την επιβίβαση του, ποιος είναι ο αερομεταφορέας 
που θα εκτελέσει κάθε τμήμα του δρομολογίου. 

8. α) Όσον αφορά τη μεταφορά επιβατών, οι επιχει¬ 
ρήσεις επίγειας μεταφοράς δεν υπόκεινται στις νο¬ 
μοθετικές και κανονιστικές διατάξεις που διέπουν τις 
αεροπορικές μεταφορές μόνον επειδή η συγκεκριμένη 
επίγεια μεταφορά πραγματοποιείται από μια αεροπορι¬ 
κή εταιρεία για ίδιο λογαριασμό. Οι επιχειρήσεις επίγει¬ 
ας μεταφοράς έχουν την ευχέρεια να αποφασίζουν εάν 
θα συνάψουν συμφωνίες συνεργασίας. Οι επιχειρήσεις 
επίγειας μεταφοράς, όταν λαμβάνουν απόφαση για μια 
τέτοια συμφωνία, δύνανται να εξετάζουν, μεταξύ άλλων, 
το συμφέρον των καταναλωτών και τους υπάρχοντες 
περιορισμούς τεχνικής, οικονομικής, χωρικής φύσεως 
όπως και τους περιορισμούς χωρητικότητας. 

β) Επιπλέον και κατά παρέκκλιση κάθε άλλης διά¬ 
ταξης της παρούσας συμφωνίας, οι αερομεταφορείς 
και οι μεσάζουσες εταιρείες μεταφοράς φορτίου των 
συμβαλλομένων μερών δύνανται να χρησιμοποιούν, χω¬ 
ρίς περιορισμούς, σε σχέση με τη διεθνή αεροπορική 
μεταφορά οποιαδήποτε επίγεια μεταφορά φορτίου 
από ή προς οποιοδήποτε σημείο στις επικράτειες του 
Μαρόκου και της Ευρωπαϊκής Κοινότητας, ή σε τρίτες 
χώρες, συμπεριλαμβανομένης της μεταφοράς από και 
προς όλους τους αερολιμένες που διαθέτουν τελωνεία, 
και συμπεριλαμβανομένου, αναλόγως, των δικαιωμάτων 
μεταφοράς αποθηκευμένου στα τελωνεία φορτίου με 
βάση τις εφαρμοστέες νομοθετικές και κανονιστικές 
διατάξεις. Το φορτίο αυτό, είτε μεταφέρεται με μέσα 

επίγειας μεταφοράς είτε αεροπορικώς, εισάγεται στις 
τελωνειακός εγκαταστάσεις του αερολιμένα και περνά 
από τις τελωνειακός διατυπώσεις. Οι αερομεταφορείς 
δύνανται να επιλέξουν να πραγματοποιήσουν οι ίδιοι 
τη χερσαία μεταφορά ή να συμφωνήσουν την εν λόγω 
μεταφορά με άλλες εταιρείες επίγειας μεταφοράς, 
συμπεριλαμβανομένης της επίγειας μεταφοράς που 
χρησιμοποιούν άλλοι αερομεταφορείς και οι μεσάζο¬ 
ντες αεροπορικής μεταφοράς φορτίου. Η συγκεκριμένη 
διατροπική μεταφορά φορτίου μπορεί να προσφέρεται 
με ενιαίο κόμιστρο που καλύπτει το συνδυασμό αερο¬ 
πορικής και επίγειας μεταφοράς, με την προϋπόθεση 
ότι δεν παραπλανώνται οι αποστολείς σε ότι αφορά τα 
δεδομένα της εν λόγω μεταφοράς. 

ΑΡΘΡΟ 10 

Δασμοί και τελωνειακός επιβαρύνσεις 

1. Κατά την άφιξη του στο έδαφος ενός συμβαλλομέ- 
νου μέρους, το αεροσκάφος που χρησιμοποιείται στις 
διεθνείς αερομεταφορές από τους αερομεταφορείς του 
άλλου συμβαλλομένου μέρους, ο συνήθης εξοπλισμός 
του, ο εξοπλισμός εδάφους, τα καύσιμα, τα λιπαντικά, 
\α αναλώσιμα τεχνικά εφόδια, τα ανταλλακτικά (συ¬ 
μπεριλαμβανομένων των κινητήρων),\τα εφόδια του 
αεροσκάφους (στα οποία περιλαμβάνονται, χωρίς να 
περιορίζονται σε αυτά, τα τρόφιμα, τα αφεψήματα και 
τα οινοπνευματώδη ποτά, ο καπνός και άλλα προϊό¬ 
ντα προς πώληση στους επιβάτες ή προς χρήση από 
αυτούς σε περιορισμένες ποσότητες κατά τη διάρ¬ 
κεια της πτήσης), και άλλα είδη, τα οποία διατίθενται 
ή χρησιμοποιούνται μόνον κατά τη λειτουργία ή την 
εξυπηρέτηση αεροσκάφους διεθνών αεροπορικών με¬ 
ταφορών, απαλλάσσονται, σε βάση αμοιβαιότητας, όλων 
των περιορισμών εισαγωγής, των φόρων περιουσίας 
και των έκτακτων φόρων κεφαλαίου, των δασμών, των 
ειδικών φόρων κατανάλωσης και παρεμφερών τελών και 
επιβαρύνσεων που (α) επιβάλλονται από τις εθνικές ή 
τοπικές αρχές ή την Ευρωπαϊκή Κοινότητα, και (β) δεν 
βασίζονται στο κόστος των παρεχόμενων υπηρεσιών, 
με την προϋπόθεση ότι ο εν λόγω εξοπλισμός και τα 
εφόδια αυτά παραμένουν εντός του αεροσκάφους. 

2. Απαλλάσσονται επίσης, σε βάση αμοιβαιότητας, των 
φόρων, εισφορών, δασμών, τελών και επιβαρύνσεων που 
αναφέρονται στην παράγραφο 1 του παρόντος άρθρου, 
εξαιρουμένων των επιβαρύνσεων που συνδέονται με το 
κόστος της παρεχόμενης υπηρεσίας: 

α) τα εφόδια αεροσκάφους που εισάγονται ή παρέ¬ 
χονται στο έδαφος ενός συμβαλλόμενοι) μέρους και 
τοποθετούνται εντός του αεροσκάφους, σε λογικές 
ποσότητες, προκειμένου να χρησιμοποιηθούν μετά την 
αναχώρηση αεροσκάφους αεροπορικής εταιρείας του 
άλλου συμβαλλομένου μέρους, το οποίο χρησιμοποιεί¬ 
ται σε διεθνείς αερομεταφορές, ακόμη και όταν τα εν 
λόγω εφόδια πρόκειται να χρησιμοποιηθούν σε τμήμα 
της πτήσης άνω της επικράτειας του συμβαλλομένου 
μέρους στο οποίο τοποθετήθηκαν εντός του αεροσκά¬ 
φους- 

β) ο εξοπλισμός εδάφους και τα ανταλλακτικά (συμπε¬ 
ριλαμβανομένων των κινητήρων) που εισάγονται στην 
επικράτεια συμβαλλομένου μέρους για την εξυπηρέτη¬ 
ση, τη συντήρηση ή την επισκευή αεροσκάφους αερο¬ 
πορικής εταιρείας του άλλου συμβαλλομένου μέρους, το 
οποίο χρησιμοποιείται σε διεθνείς αερομεταφορές- 

γ) τα λιπαντικά, τα αναλώσιμα τεχνικά εφόδια που 
εισάγονται ή παρέχονται στην επικράτεια ενός συμ¬ 
βαλλομένου μέρους με σκοπό να χρησιμοποιηθούν σε 


αεροσκάφος αεροπορικής εταιρείας του άλλου συμβαλ¬ 
λομένου μέρους, το οποίο χρησιμοποιείται σε διεθνείς 
αερομεταφορές, ακόμη και όταν τα εν λόγω εφόδια 
πρόκειται να χρησιμοποιηθούν σε τμήμα της πτήσης 
άνω του εδάφους του συμβαλλομένου μέρους όπου 
τοποθετήθηκαν εντός του αεροσκάφους- 

δ) το έντυπο υλικό που προβλέπεται από την τελωνει- 
ακή νομοθεσία κάθε συμβαλλομένου μέρους, το οποίο 
εισάγεται ή παρέχεται στο έδαφος ενός συμβαλλομένου 
μέρους και φορτώνεται στο αεροσκάφος προκειμένου 
να χρησιμοποιηθεί μετά την αναχώρηση αεροσκάφους 
αεροπορικής εταιρείας του άλλου συμβαλλομένου μέ¬ 
ρους, το οποίο χρησιμοποιείται σε διεθνείς αερομετα¬ 
φορές, ακόμη και όταν τα εν λόγω εφόδια πρόκειται 
να χρησιμοποιηθούν σε τμήμα της πτήσης άνω του 
εδάφους του συμβαλλομένου μέρους στο οποίο τοπο¬ 
θετήθηκαν εντός του αεροσκάφους- και 

ε) ο εξοπλισμός ασφάλειας πτήσης και αεροπορικής 
ασφάλειας που χρησιμοποιείται σε αεροδρόμια και τερ¬ 
ματικούς σταθμούς φορτίου. 

3. Η παρούσα συμφωνία δεν απαλλάσσει των φόρων, 
εισφορών, δασμών, τελών και επιβαρύνσεων παρεμφε¬ 
ρών με εκείνες που αναφέρονται στην παράγραφο 1 
τα καύσιμα με τα οποία’ τροφοδοτεί τις αεροπορικές 
εταιρείες στην επικράτεια του ένα συμβαλλόμενο μέρος. 
Οι αεροπορικές εταιρείες ενός συμβαλλομένου μέρους, 
κατά την είσοδο, την παραμονή και την αναχώρηση τους 
από την επικράτεια του άλλου συμβαλλομένου μέρους, 
συμμορφώνονται προς τις νομοθετικές και κανονιστι¬ 
κές διατάξεις του άλλου συμβαλλομένου μέρους που 
αφορούν την πώληση, την τροφοδοσία και τη χρήση 
αεροπορικών καυσίμων. 

4. Ενδεχομένως, απαιτείται ο εξοπλισμός και τα εφό¬ 
δια που αναφέρονται στις παραγράφους 1 και 2 του 
παρόντος άρθρου να τελούν υπό την επίβλεψη ή τον 
έλεγχο των αρμοδίων αρχών. 

5. Οι απαλλαγές που προβλέπονται στο παρόν άρ¬ 
θρο ισχύουν επίσης σε περίπτωση που οι αεροπορικές 
εταιρείες του ενός συμβαλλομένου μέρους έχουν συμ¬ 
βληθεί με άλλη αεροπορική εταιρεία, η οποία χαίρει 
των απαλλαγών αυτών από το άλλο συμβαλλόμενο 
μέρος, για το δανεισμό ή τη μεταφορά στο έδαφος 
του άλλου συμβαλλομένου μέρους των ειδών τα οποία 
προσδιορίζονται στις παραγράφους 1 και 2 του παρό¬ 
ντος άρθρου. 

6. Καμία διάταξη της παρούσας συμφωνίας δεν εμπο¬ 
δίζει το ένα ή το άλλο συμβαλλόμενο μέρος να επιβάλ¬ 
λει φόρους, εισφορές, δασμούς, τέλη ή επιβαρύνσεις 
για τα είδη που πωλούνται στους επιβάτες όχι όμως 
για την κατανάλωση τους εντός του αεροσκάφους, σε 
τμήμα του αεροπορικού δρομολογίου μεταξύ δύο ση¬ 
μείων εντός της επικράτειας του, όπου επιτρέπεται η 
επιβίβαση και η αποβίβαση. 

ΑΡΘΡΟ 11 
Τέλη χρήστη 

Ι.Ένα συμβαλλόμενο μέρος δεν επιβάλλει ούτε επιτρέ¬ 
πει την επιβολή στις αεροπορικές εταιρείες του άλλου 
συμβαλλόμενου μέρους τελών χρήστη υψηλότερων από 
εκείνα που επιβάλλονται στις δικές του αεροπορικές 
εταιρείες οι οποίες εκτελούν παρόμοιες διεθνείς αερο¬ 
πορικές μεταφορές. 

2. Η αύξηση ή η επιβολή νέων τελών επιτρέπεται 
μόνον μετά από σχετικές διαβουλεύσεις μεταξύ των 
αρμοδίων αρχών και των αεροπορικών εταιρειών κάθε 
συμβαλλόμενου μέρους. Οι χρήστες προειδοποιούνται 

σε εύλογο χρόνο για τις τυχόν προτάσεις αλλαγής των 
τελών χρήστη, έτσι ώστε να μπορούν να διατυπώσουν 
τις απόψεις τους πριν επέλθει η αλλαγή των τελών 
χρήστη. Τα συμβαλλόμενα μέρη ενθαρρύνουν επίσης 
την ανταλλαγή τέτοιων πληροφοριών εφόσον είναι ανα¬ 
γκαία για να εκτιμηθεί με ακρίβεια εάν είναι λογικά, εάν 
δικαιολογούνται και εάν κατανέμονται ορθά τα τέλη 
αυτά σύμφωνα με τις αρχές του παρόντος άρθρου. 

ΑΡΘΡΟ 12 
Τ ιμολόγηση 

Οι ναύλοι των αεροπορικών μεταφορών που εκτελού- 
νται σύμφωνα με την παρούσα συμφωνία καθορίζονται 
ελεύθερα και δεν υπόκεινται σε έγκριση, απαιτείται 
όμως η κοινοποίηση τους για λόγους ενημέρωσης και 
μόνον. Οι τιμές που εφαρμόζονται για την αερομετα¬ 
φορά που πραγματοποιείται εξ ολοκλήρου εντός της 
Ευρωπαϊκής Κοινότητας υπόκεινται στο δίκαιο της Ευ¬ 
ρωπαϊκής Κοινότητας. 

ΑΡΘΡΟ 13 
Στατιστικές 

Οι αρμόδιες αρχές κάθε συμβαλλόμενου μέρους πα¬ 
ρέχουν στις αρμόδιες αρχές του άλλου συμβαλλόμενου 
μέρους, εφόσον τους ζητηθεί, τις πληροφορίες και τις 
στατιστικές που σχετίζονται με την αεροπορική κίνηση 
των αεροπορικών εταιρειών που έχει αδειοδοτήσει ένα 
συμβαλλόμενο μέρος για τα συμφωνημένα δρομολόγια 
από ή προς την επικράτεια του άλλου συμβαλλόμενου 
μέρους υπό την ίδια μορφή με την οποία εκπονήθηκαν 
και υποβλήθηκαν από τον αδειοδοτημένο αερομεταφο¬ 
ρέα στις αρμόδιες αρχές της επικράτειας στην οποία 
ανήκει. Τυχόν πρόσθετα στατιστικά δεδομένα σχετικά 
με την κίνηση, τα οποία δύνανται να ζητήσουν οι αρμόδι¬ 
ες αρχές του άλλου συμβαλλόμενου μέρους, υπόκεινται 
σε συζήτηση στην Κοινή Επιτροπή, κατόπιν αίτησης του 
ενός ή του άλλου συμβαλλόμενου μέρους. 

ΤΙΤΛΟΣ II 

ΡΥΘΜΙΣΤΙΚΗ ΣΥΝΕΡΓΑΣΙΑ 

ΑΡΘΡΟ 14 
Ασφάλεια πτήσεων 

Ι.Τα συμβαλλόμενα μέρη ενεργούν σύμφωνα με τις δι¬ 
ατάξεις της κοινοτικής νομοθεσίας περί ασφάλειας των 
αερομεταφορών που προσδιορίζονται στο Παράρτημα 
Ν/Ι.Α, υπό τους όρους που καθορίζονται κατωτέρω. 

2. Τα συμβαλλόμενα μέρη εξασφαλίζουν ότι τα αερο¬ 
σκάφη που είναι νηολογημένα σε ένα συμβαλλόμενο 
μέρος, για τα οποία υπάρχουν υπόνοιες ότι δεν συμμορ¬ 
φώνονται προς τα διεθνή πρότυπα ασφάλειας της διε¬ 
θνούς αεροπορίας που έχουν θεσπισθεί σύμφωνα με τη 
Σύμβαση, και τα οποία προσγειώνονται σε αερολιμένες 
ανοικτούς στη διεθνή αεροπορική κίνηση και ευρισκόμε¬ 
νους στην επικράτεια του άλλου συμβαλλόμενου μέρους, 
υπόκεινται σε επιθεωρήσεις διαδρόμου από τις αρμόδιες 
αρχές αυτού του άλλου συμβαλλόμενου μέρους, όπως 
επίσης και σε επιθεωρήσεις μέσα και γύρω από το αε¬ 
ροσκάφος προκειμένου να ελεγχθεί η εγκυρότητα των 
αεροναυτιλιακών εγγράφων και των εγγράφων που αφο¬ 
ρούν το πλήρωμα του, καθώς και η εμφανής κατάσταση 
του αεροσκάφους και του εξοπλισμού του. 

3. Οποιοδήποτε συμβαλλόμενο μέρος δύναται να ζη¬ 
τήσει διαβουλεύσεις ανά πάσα στιγμή σχετικά με τα 
πρότυπα ασφαλείας που τηρεί το άλλο συμβαλλόμενο 
μέρος. 


4. Καμία διάταξη της παρούσας συμφωνίας δεν εκλαμ¬ 
βάνεται ως περιοριστική της εξουσίας των αρμοδίων 
αρχών συμβαλλόμενου μέρους να λάβουν όλα τα κα¬ 
τάλληλα και άμεσα μέτρα, όταν διαπιστώνουν ότι ένα 
αεροσκάφος, ένα προϊόν ή μια υπηρεσία μπορεί: 

α) να μην πληροί τα ελάχιστα πρότυπα που έχουν 
καθορισθεί σύμφωνα με τη Σύμβαση ή με τη νομοθεσία 
που προσδιορίζεται στο παράρτημα Ν/Ι.Α, όποιο από τα 
δύο ισχύει, ή 

β) να δώσει λαβή σε σοβαρές ανησυχίες - οι οποίες 
διαπιστώθηκαν μετά από την επιθεώρηση που αναφέ- 
ρεται στην παράγραφο 2 - ότι δεν πληρούνται τα ελά¬ 
χιστα πρότυπα που έχουν καθορισθεί σύμφωνα κατά 
περίπτωση με τη σύμβαση ή με τη νομοθεσία που προσ¬ 
διορίζεται στο παράρτημα Ν/Ι.Α, ή 

γ) να δώσει λαβή σε σοβαρές ανησυχίες ότι δεν 
υπάρχει αποτελεσματική τήρηση και διαχείριση τω\ 
ελάχιστων προτύπων που έχουν καθορισθεί σύμφωνα 
κατά περίπτωση με τη σύμβαση ή με τη νομοθεσία που 
προσδιορίζεται στο παράρτημα Ν/Ι.Α. 

5. Όταν οι αρμόδιες αρχές ενός συμβαλλόμενου μέρους 
λαμβάνουν μέτρα με βάση την παράγραφο 4, ενημερώ¬ 
νουν εγκαίρως τις αρμόδιες αρχές του άλλου συμβαλλο- 
μένου μέρους αιτιολογώντας την απόφαση τους. 

6. Εφόσον τα μέτρα που ελήφθησαν κατ’ εφαρμογήν 
της παραγράφου 4 δεν τερματιστούν ακόμη και εάν έχει 
παύσει να υφίσταται ο λόγος για τον οποίο ελήφθησαν, 
οποιοδήποτε από τα συμβαλλόμενα μέρη μπορεί να 
θέσει το θέμα στην Κοινή Επιτροπή. 

ΑΡΘΡΟ 15 

Αεροπορική ασφάλεια (επίγεια) 

1. Δεδομένου ότι η ασφάλεια των αεροσκαφών πολι¬ 
τικής αεροπορίας, των επιβατών και των πληρωμάτων 
τους αποτελεί βασική προϋπόθεση για την εκτέλεση 
διεθνών αεροπορικών μεταφορών, τα συμβαλλόμενα 
μέρη επιβεβαιώνουν τις αμοιβαίες υποχρεώσεις τους να 
προστατεύουν την ασφάλεια της πολιτικής αεροπορίας 
από έκνομες πράξεις (και ιδίως τις υποχρεώσεις τους με 
βάση τη Σύμβαση του Σικάγου, τη Σύμβαση περί Παραβά¬ 
σεων και Ορισμένων Αλλων Πράξεων που διαπράττονται 
επί Αεροσκαφών, η οποία υπεγράφη στο Τόκιο στις 14 
Σεπτεμβρίου 1963, τη Σύμβαση για την Καταστολή της 
Παράνομης Υφαρπαγής Αεροσκαφών, η οποία υπεγράφη 
στη Χάγη στις 16 Δεκεμβρίου 1970, τη Σύμβαση για την 
Καταστολή Παρανόμων Πράξεων εναντίον της Ασφάλει¬ 
ας της Πολιτικής Αεροπορίας, η οποία υπεγράφη στο 
Μόντρεαλ στις 23 Σεπτεμβρίου 1971 και το Πρωτόκολλο 
για την καταστολή παράνομων πράξεων βίας σε αερο¬ 
λιμένες που εξυπηρετούν τη διεθνή πολιτική αεροπορία, 
το οποίο υπεγράφη στο Μόντρεαλ στις 24 Φεβρουάριου 
1988 και τη Σύμβαση για τη σήμανση πλαστικών εκρη¬ 
κτικών με σκοπό τον εντοπισμό τους, η οποία υπεγράφη 
στο Μόντρεαλ την 1η Μαρτίου 1991, εφόσον αμφότερα τα 
συμβαλλόμενα μέρη έχουν προσχωρήσει στις συμβάσεις 
αυτές, όπως και σε άλλες συμβάσεις και πρωτόκολλα που 
σχετίζονται με την πολιτική αεροπορία στις οποίες έχουν 
προσχωρήσει αμφότερα τα συμβαλλόμενα μέρη). 

2. Τα συμβαλλόμενα μέρη παρέχουν, κατόπιν αιτή- 
σεως, κάθε αναγκαία αμοιβαία συνδρομή για την απο¬ 
τροπή ενεργειών παράνομης υφαρπαγής αεροσκαφών 
(αεροπειρατείας) της πολιτικής αεροπορίας και άλλων 
παράνομων ενεργειών κατά της ασφάλειας των εν λόγω 
αεροσκαφών, των επιβατών και του πληρώματος του 
και των αερολιμένων και των αεροναυτιλιακών εγκα¬ 
ταστάσεων. 

3. Στις αμοιβαίες σχέσεις τους, τα συμβαλλόμενα 
μέρη ενεργούν σύμφωνα με τα πρότυπα αεροπορικής 
ασφάλειας και εφόσον τις εφαρμόζουν, σύμφωνα με 
τις συνιστώμενες πρακτικές που έχουν καθιερωθεί από 
τη Διεθνή Οργάνωση Πολιτικής Αεροπορίας και έχουν 
ενσωματωθεί ως Παραρτήματα της Σύμβασης του Σι¬ 
κάγου, στο βαθμό που οι εν λόγω διατάξεις ασφαλείας 
εφαρμόζονται για τα συμβαλλόμενα μέρη. Απαιτούν 
από τους φορείς εκμετάλλευσης των αεροσκαφών που 
είναι νηολογημένα στα μητρώα τους, από τους φορείς 
εκμετάλλευσης αεροσκαφών που έχουν τον κύριο τόπο 
των δραστηριοτήτων τους ή τη μόνιμη έδρα τους στην 
επικράτεια τους, καθώς και από τους φορείς εκμετάλ¬ 
λευσης αερολιμένων που ευρίσκονται στην επικράτεια 
τους, να ενεργούν σύμφωνα με τις εν λόγω διατάξεις 
αεροπορικής ασφάλειας. 

4. Κάθε συμβαλλόμενο μέρος διασφαλίζει τη λήψη 
αποτελεσματικών μέτρων εντός της επικράτειας του 
για την προστασία των αεροσκαφών και για τον έλεγχο 
των επιβατών και των μελών των πληρωμάτων και των 
αποσκευών και των χειραποσκευών τους, καθώς και του 
φορτίου (συμπεριλαμβανομένων των χειραποσκευών) 
και των αποθηκών των αεροσκαφών, πριν και κατά τη 
διάρκεια της επιβίβασης ή της φόρτωσης- διασφαλίζει 
επίσης ότι τα εν λόγω μέτρα προσαρμόζονται κατάλ¬ 
ληλα στην αντιμετώπιση μεγαλύτερων απειλών. Κάθε 
συμβαλλόμενο μέρος συμφωνεί ότι οι αερομεταφορείς 
ενδέχεται να πρέπει να τηρήσουν τα μέτρα αεροπορι¬ 
κής ασφαλείας που αναφέρονται στην παράγραφο 3, τα 
οποία απαιτούνται από το άλλο συμβαλλόμενο μέρος, για 
την είσοδο, την έξοδο και την παραμονή στην επικράτεια 
του άλλου συμβαλλόμενου μέρους. Κάθε συμβαλλόμενο 
μέρος ανταποκρίνεται, επίσης, θετικά σε κάθε αίτημα του 
άλλου μέρους για τη λήψη ειδικών μέτρων αεροπορικής 
ασφάλειας προς αντιμετώπιση συγκεκριμένης απειλής. 

5. Σε περίπτωση συμβάντος ή απειλής συμβάντος παρά¬ 
νομης υφαρπαγής αεροσκαφών της πολιτικής αεροπορίας 
ή άλλων παράνομων πράξεων κατά της ασφάλειας των 
επιβατών, του πληρώματος, των αερολιμένων ή των αερο- 
ναυτιλιακών εγκαταστάσεων, τα συμβαλλόμενα μέρη αλλη- 
λοβοηθούνται διευκολύνοντας τις συνεννοήσεις και άλλα 
κατάλληλα μέτρα με σκοπό να τερματισθεί γρήγορα και με 
ασφάλεια το συμβάν ή η απειλή τέτοιου συμβάντος. 

6. Όταν ένα συμβαλλόμενο μέρος έχει βάσιμους λό¬ 
γους να πιστεύει όη το άλλο συμβαλλόμενο μέρος δεν 
τηρεί τις διατάξεις του παρόντος άρθρου για την αε¬ 
ροπορική ασφάλεια, δύναται να ζητήσει άμεσες διαβου- 
λεύσεις με το άλλο συμβαλλόμενο μέρος. 

7. Με την επιφύλαξη του άρθρου 4 (Ανάκληση των 
εγκρίσεων) της παρούσας συμφωνίας, η αποτυχία επί¬ 
τευξης ικανοποιητικής συμφωνίας μέσα σε δέκα πέντε 
(15) ημέρες από την ημερομηνία υποβολής του αιτή¬ 
ματος για διαβουλεύσεις, αποτελεί βάση λήψης απο- 
φάσεως για αναστολή ισχύος, ανάκληση, περιορισμό ή 
επιβολή όρων στην έγκριση εκμετάλλευσης ή την άδεια 
τεχνικής εκμετάλλευσης των αεροπορικών εταιρειών 
αμφοτέρων των συμβαλλομένων μερών. 

8. Σε περιπτώσεις άμεσης και έκτακτης απειλής, το 
ένα συμβαλλόμενο μέρος δύναται να λάβει τα κατάλ¬ 
ληλα προσωρινά μέτρα πριν τη λήξη της προθεσμίας 
των δέκα πέντε (15) ημερών. 

9. Τυχόν μέτρα, τα οποία έχουν ληφθεί σύμφωνα με 
την παράγραφο 7 ανωτέρω, διακόπτονται μόλις το άλλο 
συμβαλλόμενο μέρος συμμορφωθεί προς τις διατάξεις 
του παρόντος άρθρου. 


ΑΡΘΡΟ 16 

Διαχείριση της εναέριας κυκλοφορίας 

1. Τα συμβαλλόμενα μέρη ενεργούν σύμφωνα με τις 
διατάξεις της νομοθεσίας που προσδιορίζεται στο πα¬ 
ράρτημα νΐ.Β, με τους όρους που τίθενται κατωτέρω. 

2. Τα συμβαλλόμενα μέρη δεσμεύονται να εξασφαλί¬ 
ζουν το υψηλότερο επίπεδο συνεργασίας στο πεδίο της 
διαχείρισης της εναέριας κυκλοφορίας προκειμένου να 
επεκταθεί ο Ενιαίος Ευρωπαϊκός Ουρανός στο Μαρόκο, 
έτσι ώστε να βελτιωθούν τα ισχύοντα πρότυπα ασφα¬ 
λείας και η εν γένει αποτελεσματικότητα των προτύπων 
διαχείρισης της εναέριας κυκλοφορίας στην Ευρώπη, με 
σκοπό τη βέλτιστη χρήση της χωρητικότητας και την 
ελαχιστοποίηση των καθυστερήσεων. 

3. Για να διευκολυνθεί η εφαρμογή της νομοθεσίας για 
τον Ενιαίο Ευρωπαϊκό Ουρανό στις επικράτειες τους: 

α) Το Μαρόκο λαμβάνει τα αναγκαία μέτρα για να 
προσαρμόσει τις θεσμικές του δομές διαχείρισης της 
εναέριας κυκλοφορίας στον Ενιαίο Ευρωπαϊκό Ουρα¬ 
νό, ιδίως με τη σύσταση αρμόδιων εθνικών εποπτικών 
φορέων ανεξάρτητων, τουλάχιστον από άποψη λειτουρ¬ 
γίας, από τους φορείς παροχής υπηρεσιών εναέριας 
πλοήγησης- και 

β) Η Ευρωπαϊκή Κοινότητα παρέχει στο Μαρόκο τη 
δυνατότητα συμμετοχής σε κάθε επιχειρησιακή πρω¬ 
τοβουλία στο πεδίο των αεροναυτιλιακών υπηρεσιών, 
του εναερίου χώρου και της διαλειτουργικότητας, η 
οποία πηγάζει από τον Ενιαίο Ευρωπαϊκό Ουρανό, ιδί¬ 
ως μέσω της έγκαιρης συμμετοχής του Μαρόκου στις 
προσπάθειες για τη δημιουργία λειτουργικών τμημάτων 
εναέριου χώρου ή μέσω κατάλληλου συντονισμού με το 
σύστημα 3Ε3ΑΗ. 

ΑΡΘΡΟ 17 
Περιβάλλον 

1. Τα συμβαλλόμενα μέρη ενεργούν σύμφωνα με τις 
διατάξεις της νομοθεσίας που προσδιορίζεται στο πα¬ 
ράρτημα νΐ.Γ. 

2. Καμία διάταξη της παρούσας συμφωνίας δεν μπορεί 
να θεωρηθεί ότι περιορίζει τη δυνατότητα των αρμοδί¬ 
ων αρχών ενός συμβαλλομένου μέρους να λαμβάνουν 
όλα τα κατάλληλα" μέτρα για να αποτρέψουν ή να 
αντιμετωπίσουν τις περιβαλλοντικές επιπτώσεις των 
διεθνών αεροπορικών μεταφορών που εκτελούνται με 
βάση την παρούσα συμφωνία, υπό τον όρο ότι τα εν 
λόγω μέτρα εφαρμόζονται χωρίς διακρίσεις ως προς 
την εθνικότητα. 

ΑΡΘΡΟ 18 

Προστασία των καταναλωτών 

Τα συμβαλλόμενα μέρη ενεργούν σύμφωνα με την 
κοινοτική νομοθεσία περί αεροπορικών μεταφορών που 
προσδιορίζεται στο παράρτημα Ν/Ι.Δ. 

ΑΡΘΡΟ 19 

Ηλεκτρονικά συστήματα κράτησης θέσεων 

Τα συμβαλλόμενα μέρη ενεργούν σύμφωνα με την 
κοινοτική νομοθεσία περί αεροπορικών μεταφορών που 
προσδιορίζεται στο παράρτημα Ν/Ι.Ε. 

ΑΡΘΡΟ 20 

Θέματα κοινωνικού χαρακτήρα 

Τα συμβαλλόμενα μέρη ενεργούν σύμφωνα με την 
κοινοτική νομοθεσία περί αεροπορικών μεταφορών που 
προσδιορίζεται στο παράρτημα Ν/Ι.ΣΤ. 

ΤΙΤΛΟΣ III 

ΘΕΣΜΙΚΕΣ ΔΙΑΤΑΞΕΙΣ 
ΑΡΘΡΟ 21 

Ερμηνεία και εφαρμογή 

1. Τα συμβαλλόμενα μέρη λαμβάνουν όλα τα κατάλ¬ 
ληλα μέτρα, γενικής ή ειδικής φύσεως, με σκοπό να 
εξασφαλίσουν την εκπλήρωση των υποχρεώσεων που 
απορρέουν από την παρούσα συμφωνία και απέχουν 
από τη λήψη κάθε μέτρου, ικανού να διακυβεύσει την 
επίτευξη των στόχων της παρούσας συμφωνίας. 

2. Κάθε συμβαλλόμενο μέρος είναι υπεύθυνο στην 
επικράτεια του για την ορθή εφαρμογή της παρούσας 
συμφωνίας και, ιδίως, των κανονισμών και των οδηγιών 
περί αεροπορικών μεταφορών που αναφέρονται στο 
παράρτημα VI. 

3. Κάθε συμβαλλόμενο μέρος παρέχει στο άλλο συμ¬ 
βαλλόμενο μέρος όλες τις πληροφορίες και τη συνδρο¬ 
μή που χρειάζεται σε περίπτωση διερεύνησης πιθανών 
παραβάσεων από το εν λόγω άλλο συμβαλλόμενο μέρος 
σύμφωνα με τη συναφή δικαιοδοσία του, όπως προβλέ- 
πεται στην παρούσα συμφωνία. 

4. Όποτε τα συμβαλλόμενα μέρη ενεργούν με βάση 
τις εξουσίες που τους παρέχει η παρούσα συμφωνία 
σε θέματα που ενδιαφέρουν το άλλο συμβαλλόμενο 
μέρος και αφορούν τις αρχές ή τις επιχειρήσεις του 
άλλου συμβαλλόμενου μέρους, οι αρμόδιες αρχές του 
άλλου συμβαλλόμενου μέρους ενημερώνονται πλήρως 
και τους παρέχεται η δυνατότητα να υποβάλουν τις 
παρατηρήσεις τους προτού ληφθεί τελική απόφαση. 

ΑΡΘΡΟ 22 
Κοινή Επιτροπή 

1. Συστήνεται επιτροπή απαρτιζόμενη από αντιπροσώ¬ 
πους των συμβαλλομένων μερών (στο εξής αναφερό- 
μενη ως Κοινή Επιτροπή), η οποία είναι αρμόδια για τη 
διαχείριση της παρούσας συμφωνίας και εξασφαλίζει 
την ορθή εφαρμογή της. Προς το σκοπό αυτό, προβαίνει 
σε συστάσεις και λαμβάνει αποφάσεις στις περιπτώσεις 
που προβλέπει η παρούσα συμφωνία. 

2. Οι αποφάσεις της Κοινής Επιτροπής λαμβάνονται 
από κοινού και είναι δεσμευτικές για τα συμβαλλόμε¬ 
να μέρη. Οι αποφάσεις της Κοινής Επιτροπής τίθενται 
σε ισχύ από τα συμβαλλόμενα μέρη σύμφωνα με τους 
κανόνες που ισχύουν σε αυτά. 

3. Η Κοινή Επιτροπή συνεδριάζει όποτε είναι αναγκαίο 
και τουλάχιστον μια φορά ετησίως. Κάθε συμβαλλόμενο 
μέρος μπορεί να ζητήσει τη σύγκληση συνεδρίασης. 

4. Ένα συμβαλλόμενο μέρος δύναται επίσης να ζητήσει 
σύγκληση της Κοινής Επιτροπής προκειμένου να επιδιώ¬ 
ξει την επίλυση θεμάτων σχετικών με την ερμηνεία ή την 
εφαρμογή της παρούσας συμφωνίας. Στην περίπτωση 
αυτή, η Κοινή Επιτροπή συγκαλείται το συντομότερο 
δυνατόν, όχι όμως αργότερα των δύο μηνών από την 
ημερομηνία παραλαβής του αιτήματος, εκτός εάν συμ- 
φωνηθεί διαφορετικά. 

5. Για την ορθή εφαρμογή της παρούσας συμφωνίας, 
τα συμβαλλόμενα μέρη ανταλλάσσουν πληροφορίες 
και, κατόπιν αιτήσεως ενός των συμβαλλομένων μερών, 
πραγματοποιούν διαβουλεύσεις στο πλαίσιο της Κοινής 
Επιτροπής. 

6. Η Κοινή Επιτροπή θεσπίζει τον εσωτερικό της κα¬ 
νονισμό. 

7. Εάν, κατά την άποψη ενός συμβαλλομένου μέρους, 
δεν εφαρμόζεται ορθά κάποια απόφαση της Κοινής Επι¬ 


τροπής από το άλλο συμβαλλόμενο μέρος, το πρώτο 
συμβαλλόμενο μέρος μπορεί να ζητήσει να συζητηθεί 
το θέμα στην Κοινή Επιτροπή. Εάν η Κοινή Επιτροπή δεν 
μπορέσει να επιλύσει το θέμα εντός δύο μηνών από την 
παραπομπή του σε αυτήν, το συμβαλλόμενο μέρος που 
υπέβαλε το θέμα στην Κοινή Επιτροπή μπορεί να λάβει 
κατάλληλα μέτρα διασφάλισης προσωρινού χαρακτήρα 
βάσει του άρθρου 24 της παρούσας συμφωνίας. 

8. Οι αποφάσεις της Κοινής Επιτροπής περιέχουν την 
ημερομηνία εφαρμογής τους στα συμβαλλόμενα μέρη, 
όπως και κάθε άλλη πληροφορία που ενδέχεται να εν¬ 
διαφέρει οικονομικούς παράγοντες. 

9. Με την επιφύλαξη της παραγράφου 2, εάν η Κοινή 
Επιτροπή δεν λάβει απόφαση εντός έξι μηνών από την 
ημερομηνία υποβολής ενός θέματος, τα συμβαλλόμενα 
μέρη μπορούν να λάβουν κατάλληλα μέτρα διασφάλι¬ 
σης προσωρινού χαρακτήρα βάσει του άρθρου 24 της 
παρούσας συμφωνίας. 

10. Η Κοινή Επιτροπή εξετάζει θέματα διμερών επεν¬ 
δύσεων πλειοψηφικής συμμετοχής, ή αλλαγής στον 
πραγματικό έλεγχο αεροπορικών εταιρειών των συμ¬ 
βαλλομένων μερών. 

11. Η Κοινή Επιτροπή αναπτύσσει επίσης τη συνερ¬ 
γασία: 

α) προωθώντας την ανταλλαγή απόψεων σε επίπε¬ 
δο εμπειρογνωμόνων σε θέματα νέων νομοθετικών και 
κανονιστικών πρωτοβουλιών και εξελίξεων, καθώς και 
σε θέματα ασφάλειας πτήσεων και αεροπορικής ασφά¬ 
λειας, περιβάλλοντος, αεροπορικών υποδομών (συμπε¬ 
ριλαμβανομένων των χρονοθυρίδων) και προστασίας 
των καταναλωτών- 

β) εξετάζοντας τακτικά τις κοινωνικές επιπτώσεις που 
επιφέρει η εφαρμογή της συμφωνίας, ιδίως στον τομέα 
της απασχόλησης, και δίνοντας κατάλληλες απαντήσεις 
στις ανησυχίες που αποδεικνύονται θεμιτές- 

γ) διερευνώντας τα πιθανά πεδία περαιτέρω ανάπτυ¬ 
ξης της συμφωνίας, συμπεριλαμβανομένης της διατύπω¬ 
σης συστάσεων για την τροποποίηση της συμφωνίας. 

ΑΡΘΡΟ 23 

Επίλυση διαφορών και διαιτησία 

1. Κάθε συμβαλλόμενο μέρος δύναται να παραπέμψει 
στην Κοινή Επιτροπή οποιαδήποτε διαφορά σχετική με 
την ερμηνεία ή την εφαρμογή της παρούσας συμφω¬ 
νίας, η οποία δεν επιλύθηκε σύμφωνα με το άρθρο 22. 
Γ ια τους σκοπούς του παρόντος άρθρου, το Συμβούλιο 
Σύνδεσης που έχει θεσπισθεί με βάση τη Συμφωνία 
Σύνδεσης ενεργεί ως Κοινή Επιτροπή. 

2. Η Κοινή Επιτροπή επιλύει τη διαφορά με απόφασή 
της. 

3. Τα συμβαλλόμενα μέρη λαμβάνουν όλα τα αναγκαία 
μέτρα για την εκτέλεση της απόφασης που αναφέρεται 
στην παράγραφο 2. 

4. Εάν δεν είναι δυνατόν να επιλυθεί η διαφορά σύμ¬ 
φωνα με την παράγραφο 2, η διαφορά υποβάλλεται, 
κατόπιν αιτήσεως ενός των συμβαλλομένων μερών, σε 
ειδική επιτροπή διαιτησίας απαρτιζόμενη από τρεις δι¬ 
αιτητές σύμφωνα με τη διαδικασία που καθορίζεται 
κατωτέρω: 

α) κάθε συμβαλλόμενο μέρος ορίζει ένα διαιτητή εντός 
εξήντα (60) ημερών από την ημερομηνία παραλαβής 
κοινοποίησης της αίτησης διαιτησίας από το διαιτητικό 
δικαστήριο που έχει απευθύνει το άλλο συμβαλλόμενο 
μέρος μέσω της διπλωματικής οδού ο τρίτος διαιτητής 
ορίζεται από τους άλλους δύο διαιτητές εντός περαιτέ¬ 
ρω εξήντα (60) ημερών. Εάν ένα από τα συμβαλλόμενα 

μέρη δεν ορίσει διαιτητή εντός της προκαθορισμένης 
προθεσμίας, ή εάν ο τρίτος διαιτητής δεν έχει ορισθεί 
εντός της προκαθορισμένης προθεσμίας, κάθε συμβαλ¬ 
λόμενο μέρος μπορεί να ζητήσει από τον Πρόεδρο του 
Συμβουλίου της Διεθνούς Οργάνωσης Πολιτικής Αερο¬ 
πορίας να ορίσει διαιτητή ή διαιτητές, αναλόγως- 

β) ο τρίτος διαιτητής που ορίζεται υπό τους όρους 
του στοιχείου α) ανωτέρω πρέπει να είναι υπήκοος 
τρίτης χώρας και ενεργεί ως Πρόεδρος του διαιτητικού 
δικαστηρίου- 

γ) το διαιτητικό δικαστήριο θεσπίζει τον εσωτερικό 
του κανονισμό- και 

δ) με την επιφύλαξη της οριστικής απόφασης του διαι¬ 
τητικού δικαστηρίου, οι αρχικές δαπάνες της διαιτησίας 
κατανέμονται ισομερώς στα συμβαλλόμενα μέρη. 

5. Κάθε προσωρινή ή τελική απόφαση του διαιτητι¬ 
κού δικαστηρίου είναι δεσμευτική για τα συμβαλλόμενα 
μέρη. 

6. Εάν ένα συμβαλλόμενο μέρος δεν συμμορφωθεί 
προς μια απόφαση, την οποία το διαιτητικό δικαστήριο 
έλαβε με βάση τους όρους του παρόντος άρθρου εντός 
τριάντα (30) ημερών από την κοινοποίηση της εν λόγω 
απόφασης, το άλλο συμβαλλόμενο μέρος δύναται, επί 
όσο χρόνο διαρκέσει η μη συμμόρφωση, να περιορίσει, 
να αναστείλει ή να ανακαλέσει από το συμβάλλομε- 
μέρος που παρέβη την υποχρέωση του τα δικαιώματα 
ή τα προνόμια που του έχει χορηγήσει με βάση τους 
όρους της παρούσας συμφωνίας. 

ΑΡΘΡΟ 24 
Μέτρα διασφάλισης 

1. Τα συμβαλλόμενα μέρη λαμβάνουν κάθε γενικό ή 
ειδικό μέτρο που απαιτείται για να εκπληρώσουν τις 
υποχρεώσεις που έχουν βάσει της παρούσας συμφω¬ 
νίας. Μεριμνούν για την επίτευξη των στόχων που κα¬ 
θορίζονται στην παρούσα συμφωνία. 

2. Εάν ένα από τα συμβαλλόμενα μέρη κρίνει ότι το 
άλλο συμβαλλόμενο μέρος παρέλειψε να εκπληρώσει 
κάποια υποχρέωση που έχει με βάση την παρούσα συμ¬ 
φωνία, μπορεί να λάβει κατάλληλα μέτρα. Τα μέτρα 
διασφάλισης περιορίζονται ως προς την έκταση και τη 
διάρκεια τους στα απολύτως αναγκαία, έτσι ώστε να 
επανορθωθεί η κατάσταση ή να διατηρηθεί η ισορρο¬ 
πία της παρούσας συμφωνίας. Κατά τη λήψη τέτοιων 
μέτρων λαμβάνεται μέριμνα ώστε να διαταραχθεί στο 
ελάχιστο η εφαρμογή της παρούσας συμφωνίας. 

3. Το συμβαλλόμενο μέρος που σκοπεύει να λάβει 
μέτρα διασφάλισης κοινοποιεί την πρόθεση,, του στα 
άλλα συμβαλλόμενα μέρη μέσω της Κοινής Επιτροπής 
και παρέχει τις σχετικές πληροφορίες. 

4. Τα συμβαλλόμενα μέρη αρχίζουν αμέσως διαβου- 
λεύσεις στο πλαίσιο της Κοινής Επιτροπής προκειμένου 
να ανευρεθεί κοινώς αποδεκτή λύση. 

5. Με την επιφύλαξη του άρθρου 3 στοιχείο (δ), του 
άρθρου 4 στοιχείο (δ) και των άρθρων 14 και 15, το 
ενδιαφερόμενο συμβαλλόμενο μέρος δεν δύναται να 
λάβει μέτρα διασφάλισης πριν την παρέλευση ενός 
μηνάς από την ημερομηνία κοινοποίησης με βάση την 
παράγραφο 3, εκτός εάν η διαδικασία διαβούλευσης 
της παραγράφου 4 ολοκληρωθεί πριν από τη λήξη της 
προαναφερόμενης προθεσμίας. 

6. Το ενδιαφερόμενο συμβαλλόμενο μέρος κοινοποιεί 
στην Κοινή Επιτροπή, χωρίς καθυστέρηση, τα μέτρα που 
έλαβε και παρέχει όλες τις σχετικές πληροφορίες. 

7. Κάθε μέτρο που λαμβάνεται με βάση τους όρους 
του παρόντος άρθρου αναστέλλεται μόλις το συμβαλ¬ 


λόμενο μέρος που παρέβη την υποχρέωση του ικανο¬ 
ποιήσει τις διατάξεις της παρούσας συμφωνίας. 

ΑΡΘΡΟ 25 

Γεωγραφική επέκταση της συμφωνίας 

Τα συμβαλλόμενα μέρη, μολονότι αναγνωρίζουν ότι 
η παρούσα συμφωνία είναι διμερής, επισημαίνουν ότι 
εντάσσεται στο πλαίσιο της ευρωμεσογειακής εταιρικής 
σχέσης που προβλέπεται στη Διακήρυξη της Βαρκε¬ 
λώνης στις 28 Νοεμβρίου 1995. Τα συμβαλλόμενα μέρη 
δεσμεύονται να διεξάγουν συνεχή διάλογο για να εξα¬ 
σφαλίσουν τη συνοχή της παρούσας συμφωνίας με τη 
διαδικασία της Βαρκελώνης, και ιδίως όσον αφορά τη 
δυνατότητα να συμφωνούνται από κοινού τροποποιή¬ 
σεις ώστε να λαμβάνονται υπόψη παρεμφερείς συμφω¬ 
νίες αεροπορικών μεταφορών. 

ΑΡΘΡΟ 26 

Σχέση με άλλες συμφωνίες 

1. Οι διατάξεις της παρούσας συμφωνίας υπερέχουν των 
σχετικών διατάξεων διμερών συμφωνιών που υπάρχουν 
μεταξύ του Μαρόκου και των κρατών μελών. Ωστόσο, τα 
υπάρχοντα δικαιώματα κυκλοφορίας, τα οποία απορρέ¬ 
ουν από τις εν λόγω διμερείς συμφωνίες και δεν καλύ¬ 
πτονται με βάση την παρούσα συμφωνία, είναι δυνατόν 
να εξακολουθήσουν να ασκούνται, με την προϋπόθεση 
ότι δεν υφίσταται διάκριση μεταξύ των κρατών μελών 
της Ευρωπαϊκής Κοινότητας ή των υπηκόων τους. 

2. Εάν τα συμβαλλόμενα μέρη προσχωρήσουν σε μια 
πολυμερή συμφωνία, ή εάν εγκρίνουν μια απόφαση που 
έλαβε η Διεθνής Οργάνωση Πολιτικής Αεροπορίας ή 
άλλος διεθνής οργανισμός, η οποία έχει ως αντικείμενο 
θέματα που καλύπτει η παρούσα συμφωνία, διαβου- 
λεύονται στο πλαίσιο της Κοινής Επιτροπής με σκοπό 
να εκτιμήσουν κατά πόσον πρέπει να αναθεωρηθεί η 
παρούσα συμφωνία ούτως ώστε να ληφθεί υπόψη η 
κατάσταση αυτή. 

3. Η παρούσα συμφωνία εφαρμόζεται με την επιφύλα¬ 
ξη τυχόν απόφασης των δύο συμβαλλομένων μερών να 
εφαρμόσουν μελλοντικές συστάσεις στις οποίες ενδέ¬ 
χεται να προβεί η Διεθνής Οργάνωση Πολιτικής Αερο¬ 
πορίας. Τα συμβαλλόμενα μέρη δεν επικαλούνται την 
παρούσα συμφωνία, ή μέρος αυτής, ως βάση διαφωνίας 
τους να εξετασθούν στη Διεθνή Οργάνωση Πολιτικής 
Αεροπορίας εναλλακτικές πολιτικές σε κάποιο θέμα 
που καλύπτει η παρούσα συμφωνία. 

ΑΡΘΡΟ 27 
Τροποποιήσεις 

1. Εάν ένα συμβαλλόμενο μέρος επιθυμεί την αναθε¬ 
ώρηση διατάξεων της παρούσας συμφωνίας, ειδοποιεί 
σχετικά την Κοινή Επιτροπή. Η εγκριθείσα τροποποίηση 
της παρούσας συμφωνίας τίθεται σε ισχύ μετά την ολο¬ 
κλήρωση των αντίστοιχων εσωτερικών διαδικασιών. 

2. Η Κοινή Επιτροπή δύναται, κατόπιν πρότασης ενός 
συμβαλλομένου μέρους και σύμφωνα με το παρόν άρ¬ 
θρο, να αποφασίσει την τροποποίηση των παραρτημά¬ 
των της παρούσας συμφωνίας. 

3. Η παρούσα συμφωνία εφαρμόζεται με την επιφύ¬ 
λαξη του δικαιώματος κάθε συμβαλλομένου μέρους, με 
την επιφύλαξη της συμμόρφωσης με την αρχή της μη 
εισαγωγής διακρίσεων και με τις διατάξεις της παρού¬ 
σας συμφωνίας, να θεσπίζει μονομερώς νέα νομοθεσία 
ή να τροποποιεί την υπάρχουσα νομοθεσία στο πεδίο 
των αεροπορικών μεταφορών ή σε συνδεόμενο με αυτές 
πεδίο που αναφέρεται στο παράρτημα VI. 

4. Ένα συμβαλλόμενο μέρος, μόλις εκπονήσει νέα νο¬ 
μοθεσία, ενημερώνει το άλλο συμβαλλόμενο μέρος και 
διαβουλεύεται με αυτό όσο το δυνατόν στενότερα. Εάν 
ζητηθεί από ένα από τα συμβαλλόμενα μέρη, μπορεί να 
πραγματοποιηθεί προκαταρκτική ανταλλαγή απόψεων 
στην Κοινή Επιτροπή. 

δ.Ένα συμβαλλόμενο μέρος, μόλις εκδώσει νέα νομο¬ 
θεσία ή τροποποίηση της νομοθεσίας του στο πεδίο 
των αεροπορικών μεταφορών ή σε συνδεόμενο με αυτές 
πεδίο που αναφέρεται στο παράρτημα VI, ενημερώνει το 
άλλο συμβαλλόμενο μέρος το αργότερο εντός τριάντα 
ημερών από την έκδοση. Εάν ζητηθεί από ένα από τα 
συμβαλλόμενα μέρη, η Κοινή Επιτροπή πραγματοποιεί 
εντός των επόμενων εξήντα ημερών ανταλλαγή από¬ 
ψεων με αντικείμενο τις επιπτώσεις της εν λόγω νέας 
νομοθεσίας ή τροποποίησης στην ομαλή λειτουργία 
της παρούσας συμφωνίας. 

6. Η Κοινή Επιτροπή: 

α) λαμβάνει απόφαση αναθεώρησης του παραρτήμα¬ 
τος VI της παρούσας συμφωνίας, έτσι ώστε να ενσωμα¬ 
τωθεί σε αυτό, εφόσον χρειάζεται στη βάση της αμοι¬ 
βαιότητας, η εν λόγω νέα νομοθεσία ή τροποποίηση 

β) λαμβάνει απόφαση, βάσει της οποίας η εν λόγω 
νέα νομοθεσία ή τροποποίηση θεωρείται συμβατή με 
την παρούσα συμφωνία- ή 

γ) αποφασίζει κάθε άλλο μέτρο που πρέπει να θεσπι- 
σθεί εντός εύλογης προθεσμίας για τη διασφάλιση της 
ομαλής λειτουργίας της παρούσας συμφωνίας. 

ΑΡΘΡΟ 28 

Λύση της συμφωνίας 

1. Η παρούσα συμφωνία συνάπτεται για αόριστο χρο¬ 
νικό διάστημα. 

2. Κάθε συμβαλλόμενο μέρος δύναται, ανά πάσα στιγ¬ 
μή, να γνωστοποιήσει γραπτώς μέσω της διπλωματι¬ 
κής οδού στο άλλο συμβαλλόμενο μέρος την απόφα¬ 
ση του να λύσει την παρούσα συμφωνία. Η εν λόγω 
γνωστοποίηση αποστέλλεται ταυτόχρονα στη Διεθνή 
Οργάνωση Πολιτικής Αεροπορίας. Η παρούσα συμφωνία 
λύεται δώδεκα μήνες από την ημερομηνία παραλαβής 
της γνωστοποίησης από το άλλο συμβαλλόμενο μέρος, 
εκτός εάν αποσυρθεί η γνωστοποίηση πριν τη λήξη της 
προθεσμίας αυτής. 

3. Η παρούσα συμφωνία παύει να ισχύει ή αναστέλ¬ 
λεται εάν παύσει να ισχύει ή ανασταλεί η συμφωνία 
σύνδεσης, αντίστοιχα. 

ΑΡΘΡΟ 29 

Καταχώρηση στη ΔΟΠΑ και στη Γραμματεία των Η.Ε. 

Η παρούσα συμφωνία και όλες οι τροποποιήσεις της 
καταχωρούνται στη Διεθνή Οργάνωση Πολιτικής Αερο¬ 
πορίας και στη Γραμματεία των Ηνωμένων Εθνών. 

ΑΡΘΡΟ 30 
Έναρξη ισχύος 

1. Η παρούσα συμφωνία εφαρμόζεται προσωρινά, 
σύμφωνα με το εσωτερικό δίκαιο των συμβαλλομένων 
μερών, από την ημερομηνία υπογραφής. 

2. Η παρούσα συμφωνία θα τεθεί σε ισχύ ένα μήνα 
μετά από την ημερομηνία της τελευταίας διακοίνωσης 
στα πλαίσια ανταλλαγής διπλωματικών διακοινώσεων 
μεταξύ των συμβαλλομένων μερών, με την οποία βε¬ 
βαιώνεται η ολοκλήρωση όλων των διαδικασιών που 
είναι αναγκαίες για την έναρξη ισχύος της παρούσας 
συμφωνίας. Για τους σκοπούς της εν λόγω ανταλλα¬ 
γής, το Βασίλειο του Μαρόκου παραδίδει στη Γενική 


Γραμματεία του Συμβουλίου της Ευρωπαϊκής Ένωσης 
τη διπλωματική του διακοίνωση στην Ευρωπαϊκή Κοι¬ 
νότητα και τα κράτη μέλη της, και η Γ ενική Γ ραμματεία 
του Συμβουλίου της ΕυρωπαϊκήςΈνωσης παραδίδει στο 
Βασίλειο του Μαρόκου τη διπλωματική διακοίνωση της 
Ευρωπαϊκής Κοινότητας και των κρατών μελών της. Η 
διπλωματική διακοίνωση από την Ευρωπαϊκή Κοινότητα 
και τα κράτη μέλη της περιέχει κοινοποιήσεις από κάθε 
κράτος μέλος με τις οποίες βεβαιώνεται η ολοκλήρω¬ 
ση όλων των διαδικασιών που είναι αναγκαίες για την 
έναρξη ισχύος της παρούσας συμφωνίας. 

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεό¬ 
ντως εξουσιοδοτημένοι προς τούτο, έθεσαν την υπο¬ 
γραφή τους κάτω από την παρούσα συμφωνία. 

Έγινε στις Βρυξέλλες, στις δώδεκα Δεκεμβρίου δύο χι¬ 
λιάδες έξι, εις διπλούν, στην αγγλική, γαλλική, γερμανική, 
δανική, ελληνική, εσθονική, ιταλική, ισπανική, λετονική, 
λιθουανική, μαλτέζικη, ολλανδική, ουγγρική, πολωνική, 
πορτογαλική, σλοβάκική, σλοβένικη, σουηδική, τσεχική, 
φινλανδική και αραβική γλώσσα, κάθε κείμενο είναι δε 
εξίσου αυθεντικό. 

ΠΑΡΑΡΤΗΜΑ I 

ΣΥΜΦΩΝΗΜΕΝΑ ΔΡΟΜΟΛΟΓΙΑ ΚΑΙ ΚΑΘΟΡΙΣΜΕΝΕΣ 
ΔΙΑΔΡΟΜΕΣ 

1. Το παρόν παράρτημα υπόκειται στις μεταβατικές 
διατάξεις του παραρτήματος IV της παρούσας συμ¬ 
φωνίας. 

2. Κάθε συμβαλλόμενο μέρος χορηγεί στις αεροπορι¬ 
κές εταιρείες του άλλου συμβαλλομένου μέρους δικαι¬ 
ώματα εκμετάλλευσης για την εκτέλεση αεροπορικών 
μεταφορών στις κάτωθι διαδρομές: 

α) για τις αεροπορικές εταιρείες της Ευρωπαϊκής 
Κοινότητας: 

σημεία εντός της Ευρωπαϊκής Κοινότητας - ένα ή 
περισσότερα σημεία εντός του Μαρόκου - σημεία πέραν 
του Μαρόκου, 

β) για τις αεροπορικές εταιρείες του Μαρόκου: 

σημεία εντός του Μαρόκου - ένα ή περισσότερα ση¬ 
μεία εντός της Ευρωπαϊκής Κοινότητας. 

3. Οι αεροπορικές εταιρείες του Μαρόκου εξουσιο¬ 
δοτούνται να ασκούν τα δικαιώματα κυκλοφορίας που 
αναφέρονται στο άρθρο 2 της παρούσας συμφωνίας 
μεταξύ περισσότερων του ενός σημείων ευρισκόμενων 
στην επικράτεια της Κοινότητας, με την προϋπόθεση 
ότι τα δρομολόγια αυτά έχουν τόπο αναχώρησης ή 
προορισμού στην επικράτεια του Μαρόκου. 

Οι αεροπορικές εταιρείες της Κοινότητας επιτρέπεται 
να ασκούν τα δικαιώματα κυκλοφορίας που αναφέρο- 
νται στο άρθρο 2 της παρούσας συμφωνίας μεταξύ 
του Μαρόκου και σημείων πέραν του Μαρόκου, με την 
προϋπόθεση ότι τα δρομολόγια αυτά έχουν τόπο ανα¬ 
χώρησης ή τελικού προορισμού στην επικράτεια της 
Κοινότητας και ότι, όσον αφορά τα επιβατικά δρομο¬ 
λόγια, τα σημεία αυτά ευρίσκονται στις χώρες της Ευ¬ 
ρωπαϊκής Πολιτικής Γειτονίας. 

Οι αεροπορικές εταιρείες της Ευρωπαϊκής Κοινότητας 
εξουσιοδοτούνται, για τα δρομολόγια προς και από το 
Μαρόκο, να εξυπηρετούν περισσότερα του ενός σημεία με 
το ίδιο δρομολόγιο (υποχρεωτική εξυπηρέτηση δύο τελικών 
σημείων προορισμού με επιβίβαση μόνον από το σημείο 
πριν την έξοδο από τη χώρα (αο-ΙβΓπιίηαΙίεαΙίοη)) και να 
ασκούν το δικαίωμα στάσης μεταξύ των σημείων αυτών. 

Οι χώρες της Ευρωπαϊκής Πολιτικής Γ ειτονίας είναι: 
η Αλγερία, η Αρμενία, η Παλαιστινιακή Αρχή, το Αζερ- 

μπαϊτζάν, η Λευκορωσία, η Αίγυπτος, η Γεωργία, το 
Ισραήλ, η Ιορδανία, ο Λίβανος, η Λιβύη, η Μολδαβία, το 
Μαρόκο, η Συρία, η Τυνησία και η Ουκρανία. Τα σημεία 
που βρίσκονται στις χώρες της Ευρωπαϊκής Πολιτικής 
Γειτονίας μπορούν επίσης να χρησιμοποιούνται ως εν¬ 
διάμεσα σημεία. 

Οι καθορισμένες διαδρομές μπορούν να εκτελούνται 
και προς τις δύο κατευθύνσεις. Κάθε σημείο, ενδιάμεσο 
ή σημείο πέραν των καθορισμένων διαδρομών μπορεί, 
κατά την προαίρεση κάθε αεροπορικής εταιρείας, να 
παραλείπεται για ορισμένα ή για όλα τα δρομολόγια, 
με την προϋπόθεση ότι το δρομολόγιο έχει τόπο ανα¬ 
χώρησης ή τελικού προορισμού στην επικράτεια του 
Μαρόκου για τις αεροπορικές εταιρείες του Μαρόκου, 
ή στην επικράτεια κράτους μέλους της Ευρωπαϊκής 
Κοινότητας για τις αεροπορικές εταιρείες της Ευρω¬ 
παϊκής Κοινότητας. 

Κάθε συμβαλλόμενο μέρος επιτρέπει σε κάθε αεροπο¬ 
ρική εταιρεία να καθορίζει τη συχνότητα και τη χωρητι¬ 
κότητα της διεθνούς αερομεταφοράς που προσφέρει με 
βάση τις εμπορικές παραμέτρους στην αγορά. Σύμφωνα 
με το δικαίωμα αυτό, κανένα συμβαλλόμενο μέρος δεν 
περιορίζει μονομερώς τον όγκο της κίνησης, τη συ¬ 
χνότητα ή την τακτικότητα ενός δρομολογίου, ή τον 
τύπο ή τους τύπους αεροσκαφών που εκμεταλλεύονται 
οι αεροπορικές εταιρείες του άλλου συμβαλλόμενου 
μέρους, εκτός εάν πρόκειται για λόγους τελωνειακούς, 
τεχνικούς, επιχειρησιακούς, περιβαλλοντικούς ή προ¬ 
στασίας της υγείας. 

Κάθε αεροπορική εταιρεία μπορεί να εκτελεί διεθνείς 
αερομεταφορές χωρίς περιορισμούς ως προς την αλλα¬ 
γή, σε οποιοδήποτε σημείο των καθορισμένων διαδρο¬ 
μών/του τύπου αεροσκάφους που εκμεταλλεύεται. 

7. Η μίσθωση με το πλήρωμα (πλήρης μίσθωση) από 
μαροκινό αερομεταφορέα αεροσκάφους που ανήκει σε 
αεροπορική εταιρεία τρίτης χώρας, ή, η μίσθωση με το 
πλήρωμα από αερομεταφορέα της Ευρωπαϊκής Κοινό¬ 
τητας, αεροσκάφους που ανήκει σε αεροπορική εται¬ 
ρεία τρίτης χώρας άλλης από αυτές που αναφέρονται 
στο παράρτημα V, προκειμένου ο αερομεταφορέας να 
εκμεταλλευθεί τα δικαιώματα που προβλέπονται στην 
παρούσα συμφωνία, πρέπει να θεωρείται ως εξαιρετική 
ή ότι ικανοποιεί προσωρινές ανάγκες. Η πλήρης μίσθωση 
υποβάλλεται προηγουμένως στην έγκριση των αρχών 
που έχουν εκδώσει την άδεια του αερομεταφορέα που 
ζητεί την πλήρη μίσθωση και των αρμοδίων αρχών του 
άλλου συμβαλλομένου μέρους. 

ΠΑΡΑΡΤΗΜΑ II 

ΔΙΜΕΡΕΙΣ ΣΥΜΦΩΝΙΕΣ 
ΜΕΤΑΞΥ ΤΟΥ ΜΑΡΟΚΟΥ 
ΚΑΙ ΤΩΝ ΚΡΑΤΩΝ ΜΕΛΩΝ 
ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ 

Η παρούσα συμφωνία, όπως προβλέπει το άρθρο 25 
αυτής, υπερέχει των σχετικών διατάξεων των κάτωθι 
διμερών συμφωνιών αεροπορικών μεταφορών μεταξύ 
του Μαρόκου και των κρατών μελών: 

- συμφωνία αεροπορικών μεταφορών μεταξύ της κυ¬ 
βέρνησης του Βασιλείου του Βελγίου και της κυβέρνη¬ 
σης της Αυτού Μεγαλειότητας του Βασιλέως του Μα¬ 
ρόκου που έγινε στη Ραμπάτ στις 20 Ιανουάριου 1958- 

όπως συμπληρώθηκε με την ανταλλαγή διακοινώσεων 
στις 20 Ιανουάριου 1958- 

όπως τροποποιήθηκε τελευταία με το μνημόνιο συμ¬ 
φωνίας που έγινε στη Ραμπάτ στις 11 Ιουνίου 2002- 


- συμφωνία αεροπορικών μεταφορών μεταξύ της Σο¬ 
σιαλιστικής Δημοκρατίας της Τσεχοσλοβακίας και του 
Μαρόκου που έγινε στη Ραμπάτ στις 8 Μαΐου 1961, σχε¬ 
τικά με την οποία η Τσεχική Δημοκρατία έχει καταθέσει 
δήλωση διαδοχής- 

- συμφωνία αεροπορικών μεταφορών μεταξύ της κυ¬ 
βέρνησης του Βασιλείου της Δανίας και της κυβέρνησης 
του Βασιλείου του Μαρόκου που έγινε στη Ραμπάτ στις 
14 Νοεμβρίου 1977-όπως συμπληρώθηκε με την ανταλ¬ 
λαγή διακοινώσεων στις 14 Νοεμβρίου 1977- 

- συμφωνία αεροπορικών μεταφορών μεταξύ της 
Ομοσπονδιακής Δημοκρατίας της Γερμανίας και του 
Βασιλείου του Μαρόκου που έγινε στη Βόννη στις 12 
Οκτωβρίου 1961- 

- συμφωνία αεροπορικών μεταφορών μεταξύ της κυ¬ 
βέρνησης της Ελληνικής Δημοκρατίας και της κυβέρνη¬ 
σης του Βασιλείου του Μαρόκου που έγινε στη Ραμπάτ 
στις 10 Μαΐου 1999- σε συνδυασμό με το μνημόνιο συμ¬ 
φωνίας που έγινε στην Αθήνα στις 6 Οκτωβρίου 1998- 

- συμφωνία αεροπορικών μεταφορών μεταξύ της κυβέρ¬ 
νησης της Ισπανίας και της κυβέρνησης του Βασιλείου του 
Μαρόκου που έγινε στη Μαδρίτη στις 7 Ιουλίου 1970-όπως 
συμπληρώθηκε τελευταία με την ανταλλαγή επιστολών 
στις 12 Αυγούστου 2003 και στις 25 Αυγούστου 2003- 

- συμφωνία αεροπορικών μεταφορών μεταξύ της κυ¬ 
βέρνησης της Γαλλικής Δημοκρατίας και της κυβέρνη¬ 
σης της Αυτού Μεγαλειότητας του Βασιλέως του Μα¬ 
ρόκου που έγινε στη Ραμπάτ στις 25 Οκτωβρίου 1957- 

- όπως τροποποιήθηκε με την ανταλλαγή επιστολών 
στις 22 Μαρτίου 1961- 

- όπως τροποποιήθηκε με τα συμφωνηθέντα πρακτικά 
της 2ας και της 5ης Δεκεμβρίου 1968- 

- όπως τροποποιήθηκε με το μνημόνιο διαβουλεύσεων 
της 17-18ης Μαΐου 1976- 

- όπως τροποποιήθηκε με το μνημόνιο διαβουλεύσεων 
της 15ης Μαρτίου 1977- 

- όπως τροποποιήθηκε τελευταία με το μνημόνιο 
διαβουλεύσεων της 22-23ης Μαρτίου 1984 και με την 
ανταλλαγή επιστολών στις 14 Μαρτίου 1984- 

- συμφωνία αεροπορικών μεταφορών μεταξύ της κυ¬ 
βέρνησης της Ιταλικής Δημοκρατίας και της κυβέρνησης 
της Αυτού Μεγαλειότητας του Βασιλέως του Μαρόκου 
που έγινε στη Ρώμη στις 8 Ιουλίου 1967- 

όπως τροποποιήθηκε με το μνημόνιο συμφωνίας που 
έγινε στη Ρώμη στις 13 Ιουλίου 2000- όπως τροποποι¬ 
ήθηκε τελευταία με την ανταλλαγή διακοινώσεων στις 
17 Οκτωβρίου 2001 και στις 3 Ιανουάριου 2002- 

- συμφωνία αεροπορικών μεταφορών μεταξύ της κυ¬ 
βέρνησης της Δημοκρατίας της Λετονίας και της κυ¬ 
βέρνησης του Βασιλείου του Μαρόκου που έγινε στη 
Βαρσοβία στις 19 Μαΐου 1999- 

- συμφωνία αεροπορικών μεταφορών μεταξύ της κυβέρ¬ 
νησης του Μεγάλου Δουκάτου του Λουξεμβούργου και της 
κυβέρνησης της Αυτού Μεγαλειότητας του Βασιλέα του 
Μαρόκου που έγινε στη Βόννη στις 5 Ιουλίου 1961- 

- συμφωνία αεροπορικών μεταφορών μεταξύ της Λαϊ¬ 
κής Δημοκρατίας της Ουγγαρίας και του Βασιλείου του 
Μαρόκου που έγινε στη Ραμπάτ στις 21 Μαρτίου 1967- 
συμφωνία αεροπορικών μεταφορών μεταξύ της κυβέρ¬ 
νησης της Δημοκρατίας της Μάλτας και της κυβέρνησης 
της Αυτού Μεγαλειότητας του Βασιλέα του Μαρόκου 
που έγινε στη Ραμπάτ στις 26 Μαΐου 1983- 

- συμφωνία αεροπορικών μεταφορών μεταξύ κυβέρ¬ 
νησης της Αυτής Μεγαλειότητας της Βασίλισσας των 
Κάτω Χωρών και της κυβέρνησης της Αυτού Μεγαλείο- 

τητας του Βασιλέα του Μαρόκου που έγινε στη Ραμπάτ 
στις 20 Μα'ίου 1959- 

- συμφωνία αεροπορικών μεταφορών μεταξύ της Ομο¬ 
σπονδιακής Κυβέρνησης της Αυστρίας και της κυβέρνη¬ 
σης του Βασιλείου του Μαρόκου που έγινε στη Ραμπάτ 
στις 27 Φεβρουάριου 2002- 

- συμφωνία αεροπορικών μεταφορών μεταξύ της κυ¬ 
βέρνησης της Λαϊκής Δημοκρατίας της Πολωνίας και 
της κυβέρνησης του Βασιλείου του Μαρόκου που έγινε 
στη Ραμπάτ στις 29 Νοεμβρίου 1969· 

- συμφωνία αεροπορικών μεταφορών μεταξύ της Πορ¬ 
τογαλίας και της κυβέρνησης του Βασιλείου του Μαρό¬ 
κου που έγινε στη Ραμπάτ στις 3 Απριλίου 1958-όπως 
συμπληρώθηκε με τα πρακτικά που συντάχθηκαν στη 
Λισσαβόνα στις 19 Δεκεμβρίου 1975- 

όπως συμπληρώθηκε τελευταία με τα πρακτικά που 
συντάχθηκαν στη Λισσαβόνα στις 17 Νοεμβρίου 2003- 

- συμφωνία αεροπορικών μεταφορών μεταξύ της κυ¬ 
βέρνησης του Βασιλείου της Σουηδίας και της κυβέρνη¬ 
σης του Βασιλείου του Μαρόκου που έγινε στη Ραμπάτ 
στις 14 Νοεμβρίου 1977- όπως συμπληρώθηκε με την 
ανταλλαγή διακοινώσεων στις 14 Νοεμβρίου 1977- 

- συμφωνία αεροπορικών μεταφορών μεταξύ της κυ¬ 
βέρνησης του Ηνωμένου Βασιλείου της Μεγάλης Βρε¬ 
τανίας και της Βόρειας Ιρλανδίας και της κυβέρνησης 
του Βασιλείου του Μαρόκου που έγινε στο Λονδίνο στις 
22 Οκτωβρίου 1965- 

όπως τροποποιήθηκε με την ανταλλαγή διακοινώσεων 
στις 10 και στις 14 Οκτωβρίου 1968- 
όπως τροποποιήθηκε με τα πρακτικά που συντάχθη¬ 
καν στο Λονδίνο στις 14 Μαρτίου 1997- 
όπως τροποποιήθηκε τελευταία με τα πρακτικά που 
συντάχθηκαν στη Ραμπάτ στις 17 Οκτωβρίου 1997- 

- συμφωνίες αεροπορικών μεταφορών και άλλες ρυθ¬ 
μίσεις που έχουν μονογραφηθεί ή υπογράφει μεταξύ 
του Βασιλείου του Μαρόκου και κρατών μελών της Ευ¬ 
ρωπαϊκής Κοινότητας και οι οποίες, κατά την ημερο¬ 
μηνία υπογραφής της παρούσας συμφωνίας, δεν έχουν 
ακόμη τεθεί σε ισχύ ούτε εφαρμόζονται προσωρινά 

- συμφωνία αεροπορικών μεταφορών μεταξύ της 
κυβέρνησης του Βασιλείου των Κάτω Χωρών και της 
κυβέρνησης του Βασιλείου του Μαρόκου, όπως επισυ- 
νάφθηκε ως παράρτημα 1 στο μνημόνιο συμφωνίας που 
έγινε στη Χάγη στις 20 Ιουνίου 2001. 

ΠΑΡΑΡΤΗΜΑ III 

ΔΙΑΔΙΚΑΣΙΕΣ ΓΙΑ ΤΙΣ ΑΔΕΙΕΣ ΕΚΜΕΤΑΛΛΕΥΣΗΣ 
ΚΑΙ ΤΙΣ ΤΕΧΝΙΚΕΣ ΑΔΕΙΕΣ: 

ΑΡΜΟΔΙΕΣ ΑΡΧΕΣ 

1. Ευρωπαϊκή Κοινότητα 
Γ ερμανία: 

ΡθάθΓαΙ Οίίίοο οί ΟίνίΙ ΑνίαΙίοη (Ι_Β Α) 

Ομοσπονδιακό Υπουργείο Μεταφορών, Κτιρίων και 
Αστικών Υποθέσεων 
Αυστρία: 

Αρχή Πολιτικής Αεροπορίας 

Ομοσπονδιακό Υπουργείο Μεταφορών, Καινοτομίας 
και Τεχνολογίας 
Βέλγιο: 

Γ ενική Διεύθυνση Πολιτικής Αεροπορίας 
Ομοσπονδιακή Υπηρεσία Κινητικότητας και Μεταφο¬ 
ρών 

Κύπρος: 

Διεύθυνση Πολιτικής Αεροπορίας 
Υπουργείο Επικοινωνιών καΓΕργων 


Δανία: 

Διεύθυνση Πολιτικής Αεροπορίας 
Ισπανία: 

Γ ενική Διεύθυνση Πολιτικής Αεροπορίας 

Υπουργείο Προωθήσεων 

Εσθονία: 

Διεύθυνση Πολιτικής Αεροπορίας 
Φινλανδία: 

Αρχή Πολιτικής Αεροπορίας 
Γ αλλία: 

Διεύθυνση Πολιτικής Αεροπορίας (ϋΟΑΟ) 

Ελλάς: 

Ελληνική Υπηρεσία Πολιτικής Αεροπορίας 
Υπουργείο Μεταφορών και Επικοινωνιών 
Ουγγαρία: 

Γενική Διεύθυνση Πολιτικής Αεροπορίας 
Υπουργείο Οικονομίας και Μεταφορών 
Ιρλανδία: 

Γ ενική Διεύθυνση Πολιτικής Αεροπορίας 

Υπουργείο Μεταφορών 

Ιταλία: 

Γενική Διεύθυνση Πολιτικής Αεροπορίας (ΕΝΑΟ) 
Λετονία: 

Διεύθυνση Πολιτικής Αεροπορίας 
Υπουργείο Μεταφορών 
Λιθουανία: 

Διεύθυνση Πολιτικής Αεροπορίας 
Λουξεμβούργο: 

Διεύθυνση Πολιτικής Αεροπορίας 
Μάλτα: 

Διεύθυνση Πολιτικής Αεροπορίας 
Κάτω Χώρες: 

Υπουργείο Μεταφορών, ΔημοσίωνΈργων και Διαχεί¬ 
ρισης των Υδάτων: Γ ενική Διεύθυνση Πολιτικής Αερο¬ 
πορίας και Μεταφορών Εμπορευμάτων 
Επιθεώρηση μεταφορών και διαχείρισης των υδάτων 
Πολωνία: 

Διεύθυνση Πολιτικής Αεροπορίας 
Πορτογαλία: 

Εθνικό Ίδρυμα Πολιτικής Αεροπορίας (ΙΝΑΟ) 
Υπουργείο Εξοπλισμού, Προγραμματισμού και Διαχεί¬ 
ρισης των Εδαφών 
Τσεχική Δημοκρατία: 

Διεύθυνση Πολιτικής Αεροπορίας Υπουργείο Μετα¬ 
φορών Αρχή Πολιτικής Αεροπορίας 
Ηνωμένο Βασίλειο: 

Διεύθυνση Αεροπορίας Υπουργείο Μεταφορών (ϋίΤ) 
Σλοβάκική Δημοκρατία: 

Γενική Διεύθυνση Πολιτικής Αεροπορίας Υπουργείο 
Μεταφορών, Ταχυδρομείων και Τηλεπικοινωνιών 
Σλοβενία: 

Διεύθυνση Πολιτικής Αεροπορίας 
Υπουργείο Μεταφορών 
Σουηδία: 

Γ ενική Διεύθυνση Πολιτικής Αεροπορίας 
2. Βασίλειο του Μαρόκου 

Διεύθυνση Πολιτικής Αεροπορίας Υπουργείο Εξοπλι¬ 
σμού και Μεταφορών 

ΠΑΡΑΡΤΗΜΑ IV 
ΜΕΤΑΒΑΤΙΚΕΣ ΔΙΑΤΑΞΕΙΣ 

1. Η ενσωμάτωση και η εφαρμογή από το Μαρόκο όλων 
των διατάξεων της κοινοτικής νομοθεσίας περί αερο¬ 
πορικών μεταφορών που αναφέρεται στο παράρτημα 
VI υπόκειται σε αξιολόγηση υπ’ ευθύνη της Ευρωπαϊκής 

Κοινότητας, την οποία θα πρέπει να επικυρώσει η Κοινή 
Επιτροπή. Η Κοινή Επιτροπή θα πρέπει να αποφασί¬ 
σει το αργότερο δύο έτη μετά την έναρξη ισχύος της 
συμφωνίας. 

2. Έως την έκδοση της εν λόγω απόφασης, στα συμ- 
φωνημένα δρομολόγια και τις καθορισμένες διαδρομές 
στο παράρτημα I, δεν περιλαμβάνεται για τους κοινο¬ 
τικούς αερομεταφορείς το δικαίωμα επιβίβασης στο 
Μαρόκο και αποβίβασης σε σημεία πέραν αυτού και 
αντιστρόφως και, δεν περιλαμβάνεται για τους μαρο¬ 
κινούς αερομεταφορείς το δικαίωμα επιβίβασης σε ση¬ 
μείο εντός της Ευρωπαϊκής Κοινότητας και αποβίβασης 
και σε άλλο σημείο της Ευρωπαϊκής Κοινότητας και 
αντιστρόφως. Ωστόσο, όλα τα δικαιώματα κυκλοφορίας 
της 5ης ελευθερίας, τα οποία έχουν χορηγηθεί με μια 
από τις διμερείς συμφωνίες μεταξύ του Μαρόκου και 
των κρατών μελών της Ευρωπαϊκής Κοινότητας που 
αναφέρονται στο παράρτημα II, επιτρέπεται να εξακο¬ 
λουθήσουν να ασκούνται, εφόσον δεν υφίσταται διά¬ 
κριση για λόγους εθνικότητας. 

ΠΑΡΑΡΤΗΜΑ V 

ΚΑΤΑΛΟΓΟΣ ΑΛΛΩΝ ΧΩΡΩΝ 
ΠΟΥ ΑΝΑΦΕΡΟΝΤΑΙ 
ΣΤΑ ΑΡΘΡΑ 3 ΚΑΙ 4 ΤΗΣ ΣΥΜΦΩΝΙΑΣ 

1. Δημοκρατία της Ισλανδίας (δυνάμει της Συμφωνίας 
για τον Ευρωπαϊκό Οικονομικό Χώρο) 

2. Πριγκιπάτο του Λιχτενστάιν (δυνάμει της Συμφωνίας 
για τον Ευρωπαϊκό Οικονομικό Χώρο) 

3. Βασίλειο της Νορβηγίας (δυνάμει της Συμφωνίας 
για τον Ευρωπαϊκό Οικονομικό Χώρο) 

4. Ελβετική Συνομοσπονδία (δυνάμει της Συμφωνίας 
Αεροπορικών Μεταφορών μεταξύ της Ευρωπαϊκής Κοι¬ 
νότητας και της Ελβετικής Συνομοσπονδίας) 

ΠΑΡΑΡΤΗΜΑ VI 

ΚΑΝΟΝΕΣ ΙΣΧΥΟΝΤΕΣ ΣΤΗΝ ΠΟΛΙΤΙΚΗ ΑΕΡΟΠΟΡΙΑ 

Οι «Εφαρμοστέες διατάξεις» των κάτωθι πράξεων 
ισχύουν με βάση τη συμφωνία, εκτός εάν ορίζεται δια¬ 
φορετικά στο παρόν παράρτημα ή στο Παράρτημα IV 
περί μεταβατικών διατάξεων. Εφόσον χρειάζεται, ανα- 
φέρονται οι κατωτέρω ειδικές προσαρμογές που έχουν 
επέλθει σε κάθε μεμονωμένη πράξη: 

Α. ΑΣΦΑΛΕΙΑ ΠΤΗΣΕΩΝ 

Σημείωση: Οι ακριβείς όροι συμμετοχής του Μαρόκου 
ως παρατηρητή στην ΕΑ3Α θα πρέπει να συζητηθούν 
αργότερα. 

Αριθ. 3922/91 

Κανονισμός (ΕΟΚ) αριθ. 3922/1991 του Συμβουλίου της 
16ης Δεκεμβρίου 1991 για την εναρμόνιση τεχνικών απαι¬ 
τήσεων και διοικητικών διαδικασιών στον τομέα της 
πολιτικής αεροπορίας, όπως τροποποιήθηκε από τον: 

- κανονισμό (ΕΚ) αριθ. 2176/1996 της Επιτροπής της 
13ης Νοεμβρίου 1996 για προσαρμογή του κανονισμού 
(ΕΟΚ) αριθ. 3922/91 του Συμβουλίου στην επιστημονική 
και τεχνική πρόοδο- 

- κανονισμό (ΕΚ) αριθ. 1069/1999 της Επιτροπής, της 
25ης Μαΐου 1999, για προσαρμογή στην επιστημονική 
και τεχνική πρόοδο του κανονισμού (ΕΟΚ) αριθ. 3922/91 
του Συμβουλίου- 

- κανονισμό (ΕΚ) αριθ. 2871/2000 της Επιτροπής, της 
28ης Δεκεμβρίου 2000, για την προσαρμογή στην επι¬ 
στημονική και τεχνική πρόοδο του κανονισμού (ΕΟΚ) 
αριθ. 3922/1991 του Συμβουλίου- 


- κανονισμό (ΕΚ) αριθ. 1592/2002 του Ευρωπαϊκού 
Κοινοβουλίου και του Συμβουλίου, της 15ης Ιουλίου 

2002, για κοινούς κανόνες στον τομέα της πολιτικής 
αεροπορίας και για την ίδρυση ευρωπαϊκού οργανισμού 
ασφάλειας της αεροπορίας- Εφαρμοστέες διατάξεις: 
τα άρθρα 1 έως 10,12 έως 13 εξαιρουμένου του άρθρου 
4 παράγραφος 1 και του άρθρου 8 παράγραφος 2, 2η 
φράση, των παραρτημάτων I, II και III. Όσον αφορά την 
εφαρμογή του άρθρου 12, αντί «κράτη μέλη» τίθεται 
«κράτη μέλη της ΕΚ». 

Αριθ. 94/56/ΕΚ 

Οδηγία 94/56/ΕΚ του Συμβουλίου της 21ης Νοεμβρίου 
1994 για την θέσπιση των βασικών αρχών που διέπουν 
τις έρευνες ατυχημάτων και συμβάντων πολιτικής αερο¬ 
πορίας. Εφαρμοστέες διατάξεις: τα άρθρα 1 έως 12. 

Αριθ. 1592/2002 

Κανονισμός (ΕΚ) αριθ. 1592/2002 του Ευρωπαϊκού Κοι¬ 
νοβουλίου και του Συμβουλίου, της 15ης Ιουλίου 2002, 
για κοινούς κανόνες στον τομέα της πολιτικής αεροπο¬ 
ρίας και για την ίδρυση ευρωπαϊκού οργανισμού ασφά¬ 
λειας της αεροπορίας 

Όπως τροποποιήθηκε από τον: 

- κανονισμό (ΕΚ) αριθ. 1643/2003 του Ευρωπαϊκού 
Κοινοβουλίου και του Συμβουλίου, της 22ας Ιουλίου 

2003, για την τροποποίηση του κανονισμού (ΕΚ) αριθ. 
1592/2002- κανονισμό ΕΚ) αριθ. 1701/2003 της Επιτροπής, 
της 24ης Σεπτεμβρίου 2003, για την προσαρμογή του 
άρθρου 6 του κανονισμού (ΕΚ) - αριθ. 1592/2002 

Εφαρμοστέες διατάξεις: τα άρθρα 1 έως 57, τα πα¬ 
ραρτήματα I και II. 

Αριθ. 2003/42 

Οδηγία 2003/42/ΕΚ του Ευρωπαϊκού Κοινοβούλιο]» και 
του Συμβουλίου, της 13ης Ιουνίου 2003, για την αναφορά 
περιστατικών στην πολιτική αεροπορία. 

Εφαρμοστέες διατάξεις: τα άρθρα 1 έως 11, τα πα¬ 
ραρτήματα I και Π. 

Αριθ. 1702/2003 

Κανονισμός (ΕΚ) αριθ. 1702/2003 της Επιτροπής, της 
24ης Σεπτεμβρίου 2003, για τον καθορισμό εκτελε¬ 
στικών κανόνων για την πιστοποίηση αξιοπλοΐας και 
την περιβαλλοντική πιστοποίηση αεροσκαφών και των 
σχετικών προϊόντων, εξαρτημάτων και εξοπλισμού, κα¬ 
θώς και για την πιστοποίηση φορέων σχεδιασμού και 
παραγωγής- 

Εφαρμοστέες διατάξεις: τα άρθρα 1 έως 4 και το 
παράρτημα. 

Αριθ. 2042/2003 

Κανονισμός (ΕΚ) αριθ. 2042/2003 της Επιτροπής, της 
20ής Νοεμβρίου 2003, για τη διαρκή αξιοπλοΐα του αε¬ 
ροσκάφους και των αεροναυτικών προϊόντων, εξαρτη¬ 
μάτων και εξοπλισμού και για την έγκριση των φορέων 
και του προσωπικού που είναι αρμόδιοι για τα εν λόγω 
καθήκοντα. 

Εφαρμοστέες διατάξεις: τα άρθρα 1 έως 6, τα παραρ¬ 
τήματα I έως IV. 

Αριθ. 104/2004 

Κανονισμός (ΕΚ) αριθ. 104/2004 της Επιτροπής, της 
22ας Ιανουάριου 2004, για θέσπιση των κανόνων για την 
οργάνωση Κ&Ι σύνθεση του τμήματος προσφυγών του 
Ευρωπαϊκού Οργανισμού Ασφάλειας της Αεροπορίας- 

Εφαρμοστέες διατάξεις: τα άρθρα 1 έως 7 και το πα¬ 
ράρτημα. 

Β. ΔΙΑΧΕΙΡΙΣΗ ΤΗΣ ΕΝΑΕΡΙΑΣ ΚΥΚΛΟΦΟΡΙΑΣ 

Αριθ. 93/65 

Οδηγία 93/65/ΕΟΚ του Συμβουλίου της 19ης Ιουλίου 

1993 σχετικά με τον καθορισμό και τη χρησιμοποίηση 
συμβατών τεχνικών προδιαγραφών για την προμήθεια 
τεχνικού εξοπλισμού και συστημάτων διαχείρισης της 
εναέριας κυκλοφορίας- όπως τροποποιήθηκε από την 

- οδηγία 97/15/ΕΚ της Επιτροπής της 25ης Μαρτίου 
1997 για έγκριση των προτύπων της ΕυΐΌΟοπίΓοΙ και 
τροποποίηση της οδηγίας 93/65/ΕΟΚ του Συμβουλί¬ 
ου σχετικά με τον καθορισμό και τη χρησιμοποίηση 
συμβατών τεχνικών προδιαγραφών για την προμήθεια 
τεχνικού εξοπλισμού και συστημάτων διαχείρισης της 
εναέριας κυκλοφορίας, όπως τροποποιήθηκε από τον 
κανονισμό (ΕΚ) αριθ. 2082/2000 της Επιτροπής της 
6ης Σεπτεμβρίου 2000 για έγκριση των προτύπων 
ΕυΐΌΟΟΠίΓοΙ και την τροποποίηση της οδηγίας 97/15/ 
ΕΚ για έγκριση των προτύπων ΕυΐΌΟοπίΓοΙ και τροπο¬ 
ποίηση της οδηγίας 93/65/ΕΟΚ του Συμβουλίου, όπως 
τροποποιήθηκε από τον κανονισμό (ΕΚ) αριθ. 980/2002 
της Επιτροπής, της 4ης Ιουνίου 2002, για τροποποίηση 
του κανονισμού (ΕΚ) αριθ. 2082/2000, για έγκριση των 
προτύπων ΕυΐΌΟοπίΓοΙ. 

Εφαρμοστέες διατάξεις: τα άρθρα 1 έως 9, τα παραρ¬ 
τήματα I και II. 

Η παραπομπή στην οδηγία 93/65 του Συμβουλίου δι¬ 
αγράφεται από τις 20 Οκτωβρίου 2005. 

Αριθ. 2082/2000 

Κανονισμός (ΕΚ) αριθ. 2082/2000 της Επιτροπής της 
6ης Σεπτεμβρίου 2000 για έγκριση των προτύπων 
ΕυΐΌΟοπίΓοΙ και την τροποποίηση της οδηγίας 97/15/ΕΚ 
για έγκριση των προτύπων ΕυΐΌΟοηϊΓοΙ και τροποποίηση 
της οδηγίας 93/65/ΕΟΚ του Συμβουλίου. 

Όπως τροποποιήθηκε από τον κανονισμό (ΕΚ) αριθ. 
980/2002 της Επιτροπής, της 4ης Ιουνίου 2002, για 
τροποποίηση του κανονισμού (ΕΚ) αριθ. 2082/2000, για 
έγκριση των προτύπων ΕυΐΌΟοπίΓοΙ. 

Εφαρμοστέες διατάξεις: τα άρθρα 1 έως 3, τα παραρ¬ 
τήματα I έως III. 

Αριθ. 549/2004 

Κανονισμός (ΕΚ) αριθ. 549/2004 του Ευρωπαϊκού Κοι¬ 
νοβουλίου και του Συμβουλίου, της 10ης Μαρτίου 2004, 
για τη χάραξη του πλαισίου για τη δημιουργία του 
Ενιαίου Ευρωπαϊκού Ουρανού («κανονισμός-πλαίσιο»). 

Εφαρμοστέες διατάξεις: τα άρθρα 1 έως 4, 6, και 9 
έως 14. 

Αριθ. 550/2004 

Κανονισμός (ΕΚ) αριθ. 550/2004 του Ευρωπαϊκού Κοι¬ 
νοβουλίου και του Συμβουλίου, της 10ης Μαρτίου 2004, 
σχετικά με την παροχή υπηρεσιών αεροναυτιλίας στο 
πλαίσιο του Ενιαίου Ευρωπαϊκού Ουρανού («κανονισμός 
για την παροχή υπηρεσιών»). Εφαρμοστέες διατάξεις: 
τα άρθρα 1 έως 19. 

Αριθ. 551/2004 

Κανονισμός (ΕΚ) αριθ. 551/2004 του Ευρωπαϊκού Κοι¬ 
νοβουλίου και του Συμβουλίου, της 10ης Μαρτίου 2004, 
για την οργάνωση και τη χρήση του εναέριου χώρου στο 
πλαίσιο του Ενιαίου Ευρωπαϊκού Ουρανού («κανονισμός 
για τον εναέριο χώρο»). 

Εφαρμοστέες διατάξεις: τα άρθρα 1 έως 11. 

Αριθ. 552/2004 

Κανονισμός (ΕΚ) αριθ. 552/2004 του Ευρωπαϊκού Κοι¬ 
νοβουλίου και του Συμβουλίου, της 10ης Μαρτίου 2004, 
σχετικά με τη διαλειτουργικότητα του ευρωπαϊκού δι¬ 
κτύου διαχείρισης της εναέριας κυκλοφορίας («κανονι¬ 
σμός για τη διαλειτουργικότητα»). 

Εφαρμοστέες διατάξεις: τα άρθρα 1 έως 12. 


Γ. ΠΕΡΙΒΑΛΛΟΝ 

Αριθ. 89/629 

Οδηγία 89/629/ΕΟΚ του Συμβουλίου της 4ης Δεκεμ¬ 
βρίου 1989 για τον περιορισμό του θορύβου που προκα- 
λείται από τα υποηχητικά αεριωθούμενα πολιτικά αερο¬ 
πλάνα. Εφαρμοστέες διατάξεις: τα άρθρα 1 έως 8. 

Αριθ. 92/14 

Οδηγία 92/14/ΕΟΚ του Συμβουλίου της 2ας Μαρτίου 
1992 για τον περιορισμό της χρησιμοποίησης των αερο¬ 
πλάνων που υπάγονται στο παράρτημα 16 της σύμβασης 
για τη διεθνή πολιτική αεροπορία, τόμος 1, δεύτερο 
μέρος, κεφάλαιο 2, δεύτερη έκδοση (1988). Οπως τρο¬ 
ποποιήθηκε από την: 

- οδηγία 98/20/ΕΚ του Συμβουλίου της 30ής Μαρ¬ 
τίου 1998 σχετικά με την τροποποίηση της οδηγίας 
92/14/ΕΟΚ- 

- οδηγία 1999/28/ΕΚ της Επιτροπής, της 21ης Απριλί¬ 
ου 1999, για την τροποποίηση του παραρτήματος της 
οδηγίας 92/14/ΕΟΚ του Συμβουλίου- 

- κανονισμό (ΕΚ) αριθ. 991/2001 της Επιτροπής, της 
21ης Μαΐου 2001, για την τροποποίηση του παραρτήμα¬ 
τος της οδηγίας 92/14/ΕΟΚ του Συμβουλίου. 

Εφαρμοστέες διατάξεις: τα άρθρα 1 έως 11 και το 
παράρτημα. 

Αριθ. 2002/30 

Οδηγία 2002/30/ΕΚ του Ευρωπαϊκού Κοινοβουλίου και 
του Συμβουλίου, της 26ης Μαρτίου 2002, περί της κα¬ 
θιέρωσης των κανόνων και διαδικασιών για τη θέσπιση 
περιορισμών λειτουργίας σε συνάρτηση με τον προκα- 
λούμενο θόρυβο στους κοινοτικούς αερολιμένες. 

Εφαρμοστέες διατάξεις: τα άρθρα 1 έως 15 και τα 
παρατήματα I και II. 

Αριθ. 2002/49 

Οδηγία 2002/49/ΕΚ του Ευρωπαϊκού Κοινοβουλίου 
και του Συμβουλίου, της 25ης Ιουνίου 2002, σχετικά με 
την αξιολόγηση και τη διαχείριση του περιβαλλοντικού 
θορύβου, 

Εφαρμοστέες διατάξεις: τα άρθρα 1 έως 16 και τα 
παραρτήματα I έως IV. 

Δ. ΠΡΟΣΤΑΣΙΑ ΤΩΝ ΚΑΤΑΝΑΛΩΤΩΝ 

Αριθ. 90/314 

Οδηγία 90/314/ΕΟΚ του Συμβουλίου της 13ης Ιουνίου 
1990 για τα οργανωμένα ταξίδια και τις οργανωμένες 
διακοπές και περιηγήσεις. Εφαρμοστέες διατάξεις: τα 
άρθρα 1 έως 10. 

Αριθ. 92/59 

Οδηγία 92/59/ΕΟΚ του Συμβουλίου της 29ης Ιουνίου 

1992 για τη γενική ασφάλεια των προϊόντων. 

Εφαρμοστέες διατάξεις: τα άρθρα 1 έως 19. 

Αριθ. 93/13 

Οδηγία 93/13/ΕΟΚ του Συμβουλίου της 5ης Απριλίου 

1993 σχετικά με τις καταχρηστικές ρήτρες των συμβά¬ 
σεων που συνάπτονται με καταναλωτές. Εφαρμοστέες 
διατάξεις: τα άρθρα 1 έως 10 και το παράρτημα. 

Αριθ. 95/46 

Οδηγία 95/46/ΕΚ του Ευρωπαϊκού Κοινοβουλίου και 
του Συμβουλίου της 24ης Οκτωβρίου 1995 για την προ¬ 
στασία των φυσικών προσώπων έναντι της επεξεργα¬ 
σίας δεδομένων προσωπικού χαρακτήρα και για την 
ελεύθερη κυκλοφορία των δεδομένων αυτών Εφαρμο¬ 
στέες διατάξεις: τα άρθρα 1 έως 34. 

Αριθ. 2027/97 

Κανονισμός (ΕΚ) αριθ. 2027/97 του Συμβουλίου της 9ης 
Οκτωβρίου 1997 για την ευθύνη του αερομεταφορέως σε 
περίπτωση ατυχήματος, όπως τροποποιήθηκε από τον: 

- κανονισμό (ΕΚ) αριθ. 889/2002 του Ευρωπαϊκού Κοι¬ 
νοβουλίου και του Συμβουλίου, της 13ης Μαΐου 2002, για 
την τροποποίηση του κανονισμού (ΕΚ) αριθ. 2027/97. 

Εφαρμοστέες διατάξεις: τα άρθρα 1 έως 8. 

Αριθ. 261/2004 

Κανονισμός (ΕΚ) αριθ. 261/2004 του Ευρωπαϊκού Κοι¬ 
νοβουλίου και του Συμβουλίου, της 11ης Φεβρουάριου 
2004, για τη θέσπιση κοινών κανόνων αποζημίωσης των 
επιβατών αεροπορικών μεταφορών και παροχής βοή¬ 
θειας σε αυτούς σε περίπτωση άρνησης επιβίβασης και 
ματαίωσης ή μεγάλης καθυστέρησης της πτήσης και για 
την κατάργηση του κανονισμού (ΕΟΚ) αριθ. 295/91. 

Εφαρμοστέες διατάξεις: τα άρθρα 1 έως 17. 

Ε. ΗΛΕΚΤΡΟΝΙΚΑ ΣΥΣΤΗΜΑΤΑ ΚΡΑΤΗΣΗΣ ΘΕΣΕΩΝ 

Αριθ. 2299/1989 

Κανονισμός (ΕΟΚ) αριθ. 2299/1989 του Συμβουλίου της 
24ης Ιουλίου 1989 για τη θέσπιση κώδικα συμπεριφοράς 
για τα ηλεκτρονικά συστήματα κράτησης θέσεων. 

Όπως τροποποιήθηκε από τον: 

- κανονισμό (ΕΟΚ) αριθ. 3089/93 του Συμβουλίου της 
29ης Οκτωβρίου 1993 για την τροποποίηση του κανο¬ 
νισμού (ΕΟΚ) αριθ. 2299/89- 

- κανονισμό (ΕΚ) αριθ. 323/1999 του Συμβουλίου της 
8ης Φεβρουάριου 1999 για τροποποίηση του κανονισμού 
(ΕΟΚ) αριθ. 2299/89- Εφαρμοστέες διατάξεις: τα άρθρα 
1 έως 22 και το παράρτημα. 

ΣΤ. ΚΟΙΝΩΝΙΚΕΣ ΠΤΥΧΕΣ 

Αριθ. 1989/391 

Οδηγία 89/391/ΕΟΚ του Συμβουλίου της 12ης Ιουνίου 
1989 σχετικά με την εφαρμογή μέτρων για την προώ¬ 
θηση της βελτίωσης της ασφάλειας και της υγείας των 
εργαζομένων κατά την εργασία. 

Εφαρμοστέες διατάξεις: τα άρθρα 1 έως 16 και 18 
έως 19. 

Αριθ. 2003/88 

Οδηγία 2003/88/ΕΚ του Ευρωπαϊκού Κοινοβουλίου και 
του Συμβουλίου, της 4ης Νοεμβρίου 2003, σχετικά με 
ορισμένα στοιχεία της οργάνωσης του χρόνου εργα¬ 
σίας. 

Εφαρμοστέες διατάξεις: τα άρθρα 1 έως 19,21 έως 24 
και 26 έως 29. 

Αριθ. 2000/79 

Οδηγία 2000/79/ΕΚ του Συμβουλίου, της 27ης Νοεμβρί¬ 
ου 2000, για την εκτέλεση της ευρωπαϊκής συμφωνίας 
για την οργάνωση του χρόνου εργασίας του ιπτάμενου 
προσωπικού της πολιτικής αεροπορίας που συνήφθη 
από την Ένωση Ευρωπαϊκών Αεροπορικών Εταιρειών 
(ΑΕΑ), την Ευρωπαϊκή Ομοσπονδία Εργαζομένων στις 


Μεταφορές (ΕΤΕ), την Ευρωπαϊκή Ένωση Προσωπικού 
Θαλάμων Διακυβέρνησης Αεροσκαφών (ΕΟΑ), την Ευ- 
ρωπάίκήΈνωση Αερομεταφορέων των Περιφερειών της 
Ευρώπης (ΕΒΑ) και τη Διεθνή Ένωση για τις Ναυλωμέ¬ 
νες Πτήσεις (ΙΑΟΑ). Εφαρμοστέες διατάξεις: τα άρθρα 
1 έως 5. 

Ζ. ΛΟΙΠΗ ΝΟΜΟΘΕΣΙΑ 

Αριθ. 91/670 

Οδηγία 91/670/ΕΟΚ του Συμβουλίου της 16ης Δεκεμ¬ 
βρίου 1991 σχετικά με την αμοιβαία αποδοχή των αδειών 
άσκησης επαγγέλματος και προσωπικού της πολιτικής 
αεροπορίας. Εφαρμοστέες διατάξεις: τα άρθρα 1 έως 
8 και το παράρτημα. 

Αρθρο δεύτερο 

Η ισχύς του παρόντος νόμου αρχίζει από τη δημο¬ 
σίευση του στην Εφημερίδα της Κυβερνήσεως και της 
Συμφωνίας που κυρώνεται από την πλήρωση των προ¬ 
ϋποθέσεων του άρθρου 30 αυτής. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 28 Ιανουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

I. ΠΑΠΑΘΑΝΑΣΙΟΥ 

ΑΝΑΠΤΥΞΗΣ 

Κ. ΧΑΤΖΗΔΑΚΗΣ 


ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 


ΔΙΚΑΙΟΣΥΝΗΣ 

Ν.Γ. ΔΕΝΔΙΑΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ε. ΣΤΥΛΙΑΝΙΔΗΣ 


Θεωρήθηκε και τέθηκε η Μεγάλη Σφραγίδα του Κρά¬ 
τους. 


Αθήνα, 30 Ιανουάριου 2009 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ν.Γ. ΔΕΝΔΙΑΣ 



* 01000123001090016 * 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ://νννννν·6ί.(]Γ - ί-ΐϊΐίϋ: »Εί)ΐη35ΐ?ι·.ίί@6ΐ.ί|ΐ- 




